ANF | تاجە گوڵینە لەسەر مەزاری شەھیدی سەرھەڵدانی شێلادزی دانرا\nلە دووەم ساڵێادی سەرھەڵدان و راپەڕینەکانی شێلازی ھاوڵاتیان تاجە گوڵێنەی رێزیان لەسەر گۆڕی شەھیدی خۆپێشاندانەکان شێلادزی دانا.\nچوارشه‌ممه, 27 Jan 2021, 10:16\nلە ٢٦ کانونی دوومی ٢٠١٩ لە شارۆچکەی شێلادزێی پارێزگای دەھۆک خۆپیشاندانێک کرا لە دژی بنکە و بارەگا سەربازییەکانی دەوڵەتی تورکی داگیرکەر. مەبەستی خۆپیشاندانەکە ئیدانەکردنی کوشتنی چوار کەسی سڤیلی ناوچەکە بوو بەھۆی بۆردوومانی فڕۆکە سەربازییەکانی تورکیا.\nسەرەتا خۆپیشاندانەکە لەنێو شارۆچکەی شێلادزێ بوو، دواتر خۆپیشاندەران بەرەوی سەربازگەی سپای تورکیا ڕۆیشتن، کە کەوتووەتە کۆمەڵگای سیری. خۆپیشاندەرانی توڕە لە تاوانەکانی سوپای تورک دژ بە هاووڵاتییانی ناوچەکە چوونە نێو سەربازگەکە و ئاگریان تێبەردا و تەواوی بنکە و بارەگاکانی ئەو دەوڵەتە داگیرکەریان سوتاند.\nسەربازە داگیرکەرەکانی سوپای کۆماری تورکیای داگیرکەر، لە دژی هاووڵاتییانی مەدەنی دەستیان بە تەقەکرد و لە ئەنجامی دەستڕێژی گولەی سوپای تورکی داگیرکەر ھاوڵاتییەک شەھدبوو و ١٠ ھاوڵاتیی دیکەش بریندار بوون.\nلە ساڵێادی ئەو خۆپشاندانەدا گەنجانی شێلادزی چونە سەر مەزاری شەھید حوسێن رێکانی کە لە ئەنجامی دەستڕێژی راستەوخۆی سوپای تورکی داگیرکەر شەھید ببوو، وەفا و پەیمانی خۆیان بۆ ئەو شەھیدە و شەھیدانی کوردستان دووپاتکردەوە و تاجە گوڵێنەی رێز وەفایان لەسەر مەزاری شەھید دانا.


ساڵوەگەڕی کۆچی دوایی سێ ناوداری کورد لە بواری فەرهەنگ و هونەردا | واکاوی\nخانه/اخبار/ساڵوەگەڕی کۆچی دوایی سێ ناوداری کورد لە بواری فەرهەنگ و هونەردا\nزاهد شریف‌پوردی ۲۴, ۱۳۹۹\n۲۴ی بەفرانبار هاوکاتە لە گەڵ کۆچی دوایی سێ ناوداری کورد لە بواری فەرهەنگ و هونەردا کە لە درێژەدا ئاماژەیان پێ دەکەین؛\n۱. سوارە ئیلخانیزادە؛ شاعیر، نووسەر و بێژەری بەشی کوردی ڕادیۆ تاران.\nله ساڵی ۱۳۱۶ی ک.ه له ئاوایی تورجانی شاری سەقز لە دایک بوو و لە ۲۴ی بەفرانباری ساڵی ۱۳۵۴ لە بۆکان کۆچی دوایی کرد.\nسوراە لە شاعیرانی نوێخواز بووە و زۆر کەس بە باوکی شیعری نوێی کوردیی لانی کەم لە کوردستانی رۆژهەڵات دەیناسن. شیعری «پیرە هەڵۆ» یەکێ لە هەرە شیعرە بەرز و بە نرخەکانی ئەم شاعیرە بە ناوبانگەیە کە دەڵێ:\nژینی کورت و به هه‌ڵۆیی مردن\nنه‌ک په‌نا بو قه‌لی ڕوو ڕه‌ش بردن\nلای هه‌ڵۆی به‌رزه‌فری به‌رزه‌مژی\nچون بژی شەرتە نه‌وه‌ک چه‌نده بژی\n۲. عەبدولکەریم جەلال مەحموود؛ ناسراو بە کەریم کابان\nکەریم کابان لە ساڵی ۱۹۲۷ی زایینی لە سلێمانی لە دایک بوو. لە ۱۹۴۱دا یەکەم گۆرانی خۆی تۆمار کرد و لە ساڵی ۱۹۴۵ بو بە بەرپرسی بەشی کوردی ڕادیۆ بەغدا.\nئەم هونەرمەندە بەناو بانگە ۱۴ی کانوونی دووەمی ۲۰۱۶ (۲۴ی بەفرانباری ۱۳۹۴ی) لە تەمەنی ۸۹ ساڵیدا دوای ۷۰ ساڵ خزمەت کردن بە گۆرانی و مۆسیقای کوردی لە نەخۆشخانەی شاری سلێمانی کۆچی دوایی کرد و لە ڕێوڕەسمێکی شکۆمەندانەدا لە “گۆڕستانی سەیوان”ی ئەو شارەدا نێژرا.\nعەبدولقادر حەسەن گۆرانیبێژ لە بارەیەوە دەڵێ: «ھەر ھۆنراوە و ئاوازێک دانسقە نەبوایە نەی دەکردە گۆرانی، ئەو ئاواز و ھۆنراوانەشی ھەڵی دەبژراد بۆخۆی و قادر کابانی برای شتی بژاردەبوون تاکو ئێستاش بەزیندوویی مانەتەوە».\n۳. موحەممەد قازی\nنووسەر و وەرگێڕی مەهابادی کە لە ۱۲ی خەرمانانی ۱۲۹۲ چاوی بە دونیا هەڵێنا. ساڵی ١٣١٥ لە دارەلفۆنوون کە بەناوبانگ‌ترین خوێندنگەی تاران بوو خوێندنی بەر لە زانستگەی تەواو کرد و سێ ساڵ دواتر، لە ١٣١٨دا بڕوانامەی «ماف»ی لە زانکۆ تاران وەرگرت و ساڵی ١٣٣٧ لە لایەن ئەو زانکۆیەوە خەڵاتی باشترین وەرگێڕی پێشکەش کرا.\nبە هۆی هەوڵ و تێکۆشانی ئەم وەرگێڕەوە، خەڵکی ئێران توانییان لە گەڵ شاکارە ئەدەبیەکانی دنیادا ئاشنابن. وەرگێڕانی ڕۆمانی “دۆن کیشۆت” لە باشترین کارەکانی قازییە.\nمحەممەد ڕەزا شەفیعی کەدکەنی لە پارچه شیعرێکدا بۆ ۸۱مین ساڵوەگەڕی لە دایکبوونی قازی دەڵێ:\nنیز هشتاد دگر بر سر این هشتاد!\nقازی لە ڕۆژی ٢٤ی بەفرانباری ساڵی ١٣٧٦ی کۆچی ھەتاوی لە تەمەنی ٨٤ ساڵەیی‌دا، کۆچی دوایی کرد و لە گۆڕستانی شاعیرانی لە پاڵ مامۆستا ھێمن و ھەژار و ماملێ و ناودارانی تری کوردەوە بە خاک سپێردرا.\nلە مووزەی مامۆستا ھێمن لە شاری مەھاباد ژوورێک بە ناوی محەممەد قازییەوە کراوە و بێجگە لە بەرھەمە چاپ کراوەکانی، بەشێک لە یادگارەکانی ئەویشی تێدا پارێزراو و ڕانراوە.\nیاد و ناویان بەرز و پیرۆز بێ\nسوار ئیلخانیزاده سواره کریم کابان که‌ریم کابان محمد قاضی مشاهیر کورد موحەممەد قازی ناودارانی کورد


لە کەرکوک و خانەقین تەقینەوە و تەقە کرا و ژنێک کوژرا – کوردی – RojNews.News\n29/02/2020 - 1:54:20 pm\nپێنجشەممە, 14 يون 2018 – 09:03 ڕۆژنیوز – خانەقین و کەرکوک\nلەبارەی ئەو ڕووداوەی کەرکوکەوە عەقید نەوزاد ستار، بەڕێوبەری بنکەی پۆلیسی ڕەحیماوا بەڕۆژنیوزی ڕاگەیاند:”ئەو ئۆتۆمبێلەی کە نارنجۆکەکەی بۆ هێزە ئەمنیەکان هەڵداوە، بەرەو شوێنێکی نادیار هەڵهاتووە”.\nلە ماوەی حەوت ڕۆژی ڕابردوودا، زیاتر له 16 روداوی جیاوازی وەک تەقینەوە و هێرشی چەکداریی له سنووری که‌رکوک تۆمارکراون.\nهەر لە هەمان شەودا و کاتژمێر ١١:٣٠ خولەک لە گوندی محەمەد شیربەگ سەر بە شارۆچکەی خانەقینی سەر بە پارێزگای دیالە بۆمبێکی چێندراو تەقیوە، بەڵام ھیچ زیانێکی گیانیی نەبووە.\nئەمە لەکاتێکدایە، کە شەوی ١٢ی ئەم مانگەش، لە گوندی حسێن مەمە-ی سەر بە شارۆچکەی خانەقین لە پارێزگای دیالە بۆمبێک بە ئۆتۆمبێلێکدا تەقییەوە و لە ئەنجامدا ژنێک و هاوسەرەکەی، کە لەناو ئۆتۆمبێلەکەدا بوون کوژران.\nسەرچاوەیەک لە پۆلیسی خانەقین بە ڕۆژنیوزی وت:چەتەکانی داعش ئەوکارەدەکەن.\nگوندی محەمەد شیربەگ گوندێکی کوردنشینە دەکەوێتە باکوری ڕۆژئاوای شارۆچکەی خانەقین.


به‌رپرسێكى باڵاى ئێران پێشێلكارییه‌كى گه‌وره‌ى وڵاته‌كه‌ى ئاشكرا ده‌كات\n:: PM:01:50:02/12/2019 \nئیسحاق جیهانگیری جێگری یه‌كه‌می سه‌رۆك كۆماری ئێران ئاشكرای ده‌كات، وڵاته‌كه‌ی به شێواز و رێگه‌ی تر به‌رده‌وامه له ناردنی نه‌وت، وێڕای ئه‌وه‌ی له‌لایه‌ن ئه‌مه‌ریكاوه سزای به‌سه‌ر سه‌پێندراوه.\nماڵپه‌ڕی RT ی رووسی ئه‌مڕۆ دووشه‌م دووی كانوونی یه‌كه‌م، لێدوانه‌كه‌ی جیهانگیری بڵاوكردووه‌ته‌وه كه ده‌ڵێ "ویلایه‌ته یه‌كگرتووه‌كانی ئه‌مه‌ریكا نه‌یتوانیوه ئاستی هه‌نارده‌ی نه‌وتی ئێمه بگه‌ینێته خاڵی سفر، ئێمه به رێگه و شێوازی تر نه‌وت ده‌فرۆشین".\nجێگرى سه‌رۆكى ئێران: له فرۆشتنى نه‌وت به‌رده‌وامین\nئه‌و به‌رپرسه باڵایه‌ی ئێران باسی له‌وه نه‌كردووه، ئه‌و شێوازانه چین و چه‌ند نه‌وت له‌ماوه‌ی سه‌پاندنی سزاكانی ئه‌مه‌ریكا ره‌وانه‌ی ده‌ره‌وه‌ی ئێران كراوه، ته‌نیا ئه‌وه نه‌بێت ده‌ڵێ "ئه‌مڕۆ ئێران له مه‌ترسیدایه و ئه‌مه‌ریكا و سعوودیه و ئیسرائیل ده‌یانه‌وێ شكست به ئێمه بهێنن".\nله مانگی ئایاری ساڵی 2018 ویلایه‌ته یه‌كگرتووه‌كانی ئه‌مه‌ریكا له رێككه‌وتنی ئه‌تۆمی ئێران كشایه‌وه و له مانگی تشرینی دووه‌می هه‌مان ساڵ كۆمه‌ڵێك سزای به‌سه‌ر كه‌رتی وزه و نه‌وتی ئێران سه‌پاند به‌گوێره‌ی ئه‌و سزایانه هیچ وڵاتێك بۆی نییه نه‌وتی ئێران بكڕێت، كه‌چی به‌گوێره‌ی راپۆرته‌كان ئێران به قاچاخ و نهێنی بڕێك نه‌وت ده‌فرۆشێت.


بەهرۆز جەعفەر - 17-06-2018 - 7432 جار خوێندراوەتەوە\nئەم بارودۆخەی ئێستا لە کوردستان و عێراق هەیە، ئەگۆڕێ و ئاوها نامێنێتەوە، خۆ ئەگەر چوارچێوەی یاریگاکەش نە گۆڕێت بەدڵنیاییەوە یاریزانەکان ئەگۆڕێن، ئەوجا ئەبینن ئەوانەی ئیمڕۆ فاکتەری هێرشکردنە سەر دکتۆر بەرهەم و ڕەوتی دیموکراسی و دادپەروەرین، چۆن بە لێشاو ئەکەونە ڕێ بۆ ئەوەی وێنەیەکی لەگەڵ بچرکێنن.\nئینجا ئەزانن ئەم دکتۆر بەرهەمە بەرهەمی ئێوە بووەو، ئێمە داکۆکیمان لێ کردووە. بەرهەمی ڕاستەقینەی پێشمەرگەو دەوای چەوسانەوەی چینی کرێکارو پاڵپشتی ڕاستەقینەی هەموو چین و توێژەکان بووە پێش ئەوەی هەر شتێک و هیچ شتێکی ئێمە بێت.\nهێنانە سەر شەقامی چەند سەت پێشمەرگەیەک ناکاتە گوزارشتکردن و نوێنەرایەتی کردنی ناوی پیرۆزی پێشمەرگە.\nتەڵاق پێ خواردنی پێشمەرگەو، تەزویر کردن بە پێشمەرگەو، شەڕ کردن بە پێشمەرگە لە پێناو بەرژەوەندی تاکەکەسی و گروپ و بنەماڵەکان با بەس بێت، قومارکردن بە داهات و مووچەی پێشمەرگەو بندیواری پێشمەرگە با کۆتایی بێت، ناشیرین ترین دیمەنی "پێشمەرگە" ئەوە بو کە وێنەی سەرکردەیەکی دڵسۆزی وەک بەرهەم ساڵەح بە زۆر بدەنە دەستیەوەو قسەی پێ بکەن لە دژی کەسایەتیەکی وا سیاسی و دیپلۆماتێکی وا دیار. حوکمی بێ موبالاتی و چاوچنۆکانەی فەرماندەکانی پێشمەرگە شکۆی پێشمەرگەی لە حەمرینەوە تا قەرەنجیر شکاند، ئەیانەوێ بە تەزویر و تێکدانی ئاسایشی کۆمەڵایەتی و سیاسی لە ناو سلێمانی دۆخەکە لە شکستێکەوە بە شکستێکی تر بسپێرن.!.\nئەوە زۆر دەلاقەیەکی نالۆژیکی و بێ مانایە گوایە (۳۰) سی ساڵ پێش ئێستا لە شاخ خەبات و شۆڕشێکیان کردووە، ئەبێت دوای سێ دەیە ئیمڕۆ لەشار بە ملیارەها دۆلار ئاودیو بکەن و تەمەن و چارەنووسی چەندین نەوە گڕ تێ بەربدەن و، لە ناوەوە شێر بن و کورد بکوژن لە دەرەوەش ترسنۆکانە ببنە ئاڵقە لە گوێی بێگانەکان !.\nوەک کەسێتیەک لە دەرەوەی هەموو حیزبەکان زۆر لەوە دڵنیام سوتاندنی دەنگی پێشمەرگەو هێزە تایبەتەکان " پرۆژەی بەرهەم ساڵەح نەبووە"، ھەرچەندە ئەمە کارێکە پڕ بە پێستی خۆیەتی لە ڕووی ئەخلاقی یاساییەوە، چونکە هەموو کەس ئەزانێ ئەم دوو حیزبەی لە دەستەڵاتدان شەڕ بۆ پێشمەرگە ناکەن و شەڕ بە پێشمەرگە ئەکەن، پێشمەرگە خۆی لە هەموو کەس واقیعەکە باشتر ئەبینێت، لەگەڵ ئەوەش دا سوتاندنی دەنگی پێشمەرگەو هێزە تایبەتەکان لە بەغدا لە ڕووی سیاسیەوە هەڵە بو، چونکە لە دوای (۱٦ ی ئۆکتۆبەر) ەوە هەردوو بنەماڵەی تاڵەبانی و بارزانی کەلێنێکی گەورە کەوتبوە نێوانیان و ڕێککەوتنی ستراتیجیشیان هەڵوەشاندەوە، سوتاندنی ئەم دەنگانە وا ئەکات ئەم دوو هێزە جارێکی تر باوەش بە یەکدا بکەنەوەو دەست بکەنەوە بە فرۆشتنی سەنگ و دەنگی کورد لە بەغداو هەرێم. پاشان ئەگەر دکتۆر بەرهەم یان بزوتنەوەی گۆڕان دەنگی پێشمەرگەو هێزە تایبەتەکانیان سوتاند زەحمەت نەبێ تیمەکانی یەکێتی و پارتی ئیشیان چی بو لە بەغدا !؟.کەواتە ئەمە بەهێزی تەنها دوو ڕۆژی بەرهەم ساڵەح یان بزوتنەوەی گۆڕانە لە بەرانبەر هەموو تەمەنی دەسەڵاتدارانی کورد لە بەغدا.\nجارێکی تر، ئەبێت سوکایەتی بە پێشمەرگە وە بە دکتۆر بەرهەم ساڵەح شەرمەزار بکرێت، ئەم ڕەفتارانە هەموو کەسێکی خاوەن ویژدان و کوردستانییەکی ڕاستەقینەی ئازارداوە.


زانیاریی گرنگ لە کاتی دادگاییکردنی نازییەکدا شاردراوەتەوە - Radio Sweden Kurdish - ڕادیۆی سوید - Radyoya Swêdê | Sveriges Radio\nوێنە: Tomas Oneborg/TT samt Polisen.\nزانیاریی گرنگ لە کاتی دادگاییکردنی نازییەکدا شاردراوەتەوە\nبڵاو کرایه‌وه torsdag 8 mars 2018 kl 16.21\nدوو نازی کە گومانی پلانی تەقاندنەوەی کامپی پەنابەرانیان لەسەر بوو، دادگا ئازادی کردن لە کاتێکدا بەڵگەی ڕوون لەسەر تێوەگلانیان هەبووە.\nمانگی جانوەری ساڵی پار بۆمبێک لە بەردەم کامپێکی پەنابەران لە شاری یۆتۆبۆری تەقییەوە و بووە هۆی برینداربوونی پاکژکاری ئەو کامپە.\nهەر زوو سێپۆ، پۆلیسی نهێنیی سوید ئەو ڕووداوەیان بەستەوە بو دوو ڕووداوی دیکە کە لە یۆتۆبۆری بە دەستی ئەندامانی گرووپێکی نازی ئەنجام درابوون. هەر بۆیە پۆلیسی ئاسایش چاودێریی دەخاتە سەر ڤیکتۆر مێلین سەرۆکی یەکێک لە گرووپە نازییەکان.\nدواتر لە چاودێرییەکانی پۆلیس بەیارمەتی (GPS) دەر دەکەوێت کە مێلین سێ کاتتژمێری کاتگری کڕێوە کە لە دروستکردنی ئەو بۆمبەدا بەکار هێنرابوون کە کامپی پەنابەرانی پێ تەقێنرابۆوە، هەروەها پۆلیس (DNA) ی ڤیکتۆر مێلینی لە پارچەی بۆمبەکەدا دۆزوەتەوە.\nئێستا و لە بەدواداچوونەکانی ڕادیۆی سوید دەرکەوتووە کە هەرچەندە پۆلیسی ئاساییش و داواکاری گشتیی ئەم زانیارییانەیان لەبەردەستدا بووە کەچی لە کاتی دادگاییکردنی ڤیکتۆر مێلیندا باسیان لێ نەکراوە و دواتر مێلین لە دادگای تێهەڵچوونەوە بە هۆی نەبوونی بەڵگەوە ئازاد کرا.\nرالف گێ لارشۆن سەرۆکی دادگای تێهەڵچوونەوە دەڵێت ئەو بەڵگانە گرنگ بوون بۆ بڕیاری دادگا.\nبەڵام ماتس یونگکڤیست داواکاری گشتی کە بەرپرسی لێکۆڵینەوە بەراییەکان بووە لە گومانلێکراو ڤیکتۆر مێلین، دەڵێت گەر ئەو جۆرە بەڵگانە بەو وردەکارییەی لە دەستی ئـێمەدایە ئاشکرا بکرێت ئەوا دەبێتە زانیاریی گرنگ بۆ گرووپە تاوانکارەکان و بواریان بۆ دەڕەخسێنێت کە خۆیان بپارێزن، ئەو کاتە کاری پۆلیس و چاودێرییەکان سەخت دەبێت.\nجێی باسە لە بەدواداچوونێکی دیکەی ڕادیۆی سویددا دەرکەوت کە دوای ئەنجامدانی تەقینەوەکەی کامپی پەنابەران لە شاری یۆتۆبۆری، لە چاودێرییەکانی پۆلیسدا دەرکەوتووە کە گومانلێکراو ڤیکتۆر مێلین پلانی تەقاندنەوەی کامپێکی دیکەی داوە و بە بەرچاوی پۆلیسەوە بۆمبەکەی داناوە بەڵام بەهۆی هەڵەیەکەوە نەتەقیوەتەوە بەڵام پۆلیس مێلینیان دەستگیر نەکردووە.\nئەم بێدەنگییەی پۆلیس بۆتە جێی ڕەخنەی پسپۆرانی بواری دادوەری.\nجێی ئاماژەیە گومانلێکراو ڤییکتۆر مێلین بەهۆی ئەنجامدانی دوو تەقینەوەی دیکە سزا دراوە بەڵام سزاکەی سووکە.


قەیرانی دارایی عێراق ئەوپەڕی تا چارەگی یەکەمی ساڵی داهاتوو بەردەوام دەبێت - SAHAR KURDISH (Sorani)\nMay 29, 2020 12:08 Asia/Tehran\nمەزهەر محەمەد ساڵح راوێژکاری دارایی سەرۆک وەزیری عێراق رایگەیاند، قەیرانی دارایی کاتییە و تاکۆتایی ئەمساڵ یان تا چارەگی یەکەمی ساڵی داهاتوو بەردەوام دەبێت .\nمەزهەر محەمەد ساڵح لەمیانی لێدوانێک راشیگەیاند، حکومەت چەند ڕێکارێکی بەپەلەی چارەسەرکردنی دۆخەکەی گرتووەتەبەر، ئەوە جگە لە پرۆسەی چاکسازییەکی درێژخایەن لەپێناو جوڵاندنی کەرتی تایبەتدا.\nناوبراو ئاماژەی بۆ ئەوەش کرد کە بێ وەبەرهێنانی راستەقینە وڵات توانای هەستانەوە و پێشکەوتنی نابێت، لەبەر ئەوەی بەشی هەرە زۆری وەبەرهێنانەکانی ئێستا لەکەرتی نەوتدایە لەپێناو زیادکردنی داهاتی وڵات، ئەوە ئەستەم دەبێت.\nهەروەها رایگەیاند، ١٤ تڕیلیۆن دینار لە کەرتی کارەبا دا خەرج کراوە لەکاتیکدا داهاتەکەی ناگاتە تڕیلیۆنێک دینار.\nراوێژکاری سەرۆک وەزیران باسی لەوەش کردووە، کە لەکاتێکدا پێشتر عێراق بەرهەمە نەوتییەکانی هەناردەی دەرەوە دەکرد کەچی ئێستا ئەو بەرهەمانە لەدەرەوە هاوردە دەکات، بەشێوەیەک کە لەماوەی ١٠ ساڵی رابردوودا بە بەهای ٥٠ ملیار دۆلار بەرهەمە نەوتییەکانی هاوردە کردووە، کە بەو پارەیە دەتوانرا ١٠ پاڵاوگەی گەورەی نەوتی پێ دروست بکرێت .\nهەروەها ئاماژەی بۆ ئەوەش کردووە، دەبێت عێراق وەبەرهێنانە نەوتییەکانی بەشێوەیەکی دروست بنیاد بنێت و ئیدارەیەکی گونجاوی کەرتی کارەبا بکات، ئەوە جگە لە وەبەرهێنان لەبواری پیشەسازی و دووبارە بەگەڕخستنەوەی کارگە و کارخانەکان و کۆتاییهێنان بەسیاسەتی هەڵەی وەبەرهێنانی رابردوو، کە بەرهەمەکەی ئەو هەموو زیانانەیە کە لێیکەوتووەتەوە .


ناسیۆنالیزم و سەربەخۆیی کوردستان – hkkurdistan\nHome 6 ئەرشیفی بابەتەکان 6 ناسیۆنالیزم و سەربەخۆیی کوردستان\nناسیۆنالیزم و سەربەخۆیی کوردستان\nمسعود بارزانی لەپەیامەکەی ١٦ی ئەم مانگەیدا کە لە باشیک پێشکەشیکرد، دیسانەوە باسی سەربەخۆیی کوردستانی هێنایەوە گۆڕی و پێداگری لەسەر نێتی خۆی و حزبەکەی کردەوە بۆ دامەزراندنی دەوڵەتی کوردی. ئەم ساڵانەی دوایی کەم پەیامی بارزانی هەیە کە باسی جیابونەوەی کوردستان و دەوڵەتی کوردی نەگرێتە خۆی. هەرکات تەنگ و چەڵەمەکانی دەسەڵاتی بۆرژوا ناسیۆنالیستی کوردی دەگاتە لوتکە و لەگەڵ ناڕەزایەتی فراوانی خەڵک بەرەوڕوو دەبێت، بارزانی باسی جیابونەوە و دەوڵەتی کوردی دەکاتە رێگایەک بۆ ئەوەی کێشەکانی ئەم کۆمەڵگایە و داخوازیەکانی خەڵک لە بیریان بەرێتەوە. هەرکات لەگەڵ حزب و لایەنە بۆرژوازیە ناسیۆنالیستی و ئیسلامیەکانی دیکە کێشە و ناکۆکیەکانیان قوڵدەبێتەوە و بەبنبەست دەگات، بارزانی هەوڵدەدات بەمزایەدەی سیاسی دەربارەی جیابونەوە و پێکهێنانی دەوڵەتی کوردی، رەقیبەکانی دەمکوت و ئیحراج بکات و بیانخاتە ژێر گوشارەوە. ئەگەر سەرجەم بەڵێن و بانگیشەکانی بارزانی جدی بونایە، ئێستا لەجیاتی دەوڵەتێکی کوردی دەرزەنێک دەوڵەتی کوردی دامەزرابوو!\nئەمجارەش وەکو هەمیشە لایەنێکی گەورەی پەیامەکەی بارزانی پروپاگەندەیەکی سیاسیە، چ لە بەرامبەر نەیارەکانی، چ لە بەرامبەر قەیرانی دەسەڵاتی بۆرژوا ناسیۆنالیستی کورد و چ بۆ خۆگێلکردن لە داخوازیەکانی خەڵکی بە مەیدان هاتوی کوردستان و خوڵقاندنی دۆخێکی تازە و فەزایەکی تازە بۆ بازدان بەسەر قەیرانی برسی کردنی خەڵکدا. بەڵام دوور لەجدی بوون و جدی نەبوونی پەیامەکەی بارزانی، هەروەها بەدەر لەهۆکارە مێژوویەکانی خواستی سەربەخۆیی کوردستان بە تایبەت دەیان ساڵ ستەمی قەومی و ئەو کارەساتانەی بەسەر ئەم خەڵکەدا هێنراوە، لە راستیدا کارکردی ناسیۆنالیزمی کورد و دەسەڵاتی قەومی و تایفەگەری عێراق و ئەو ناکۆکی و رق و کینە قەومیە کۆنەپەرستانەی خوڵقاندویانە، ئیتر بە جێگایەک گەیشتوە کە بە داخەوە لە ئێستادا پێکەوە ژیانی خەڵکی کوردزمان و عەرەبزمان لەچوارچێوەی عیراقێکی یەکگرتودا نەک هەر سەخت و دژوار بووە، بەڵکو یەکسان بووە بە نەهامەتی و مایەی سیناریۆی تەڵخ و تەنانەت لە ئارادا بوونی مەترسی کارەساتی شەڕی قەومی. لە هەلومەرجێکی بەم جۆرەدا جیابونەوەی کوردستان و پێکهاتنی دەوڵەتی سەربەخۆ نە تەنیا وەکو رێگا چارەیەکی مومکن و پێویست بۆ بەرگرتن لە مەترسیەکان و هەروەها دەرهێنانی کوردستان لە گێژوای فیدراڵیزمی شکست خواردوی قەومی، بەڵکو ئیتر وەکو ناچاریەک داسەپێنراوە. لەڕوانگەی بەرژەوەندی چینی کرێکاریشەوە جیابونەوەی کوردستان رێگایەکە بۆ کۆتایهێنان بە کینە و ناکۆکی قەومی ئێستا و رەخساندنی زەمینە بۆ بەرجەستە بوونی گیانی هاوپشتی و هاوچارەنوسی لە نێوان کرێکاری کوردزمان و عەرەبزماندا.\nهەر لە پەیوەند بەم مەسەلەیەشەوە “ناوچە ناکۆکی لەسەرەکانیش” کە کراوە بە کێشەیەکی واقعی، پێویستی بەوە هەیە بە رێگاچارەی گونجاوی سیاسی و پێشکەوتوانە لە ئەلقەی شەڕەو کێشەی ناسیۆنالیستی کورد و عەرەب دەربهێنرێت و رێگا نەدرێت ببێتە مایەی کارەسات بۆ خەڵک بە گشتی و دانیشتوانەکەی بە تایبەتی. بەڵام لەم بارەیەوە پێویستە ئەوە لەبەرچاو بگیرێت و بە فراوانی ببرێتە ناو جەماوەری خەڵک، کە ئەگەر پرۆسەی جیابونەوەی کوردستان و یەکلاکردنەوەی ناوچە کێشە لەسەرەکان و رێگاچارەکانیان لە چوارچێوەی سیاسەت و ئاسۆی بۆرژواز ناسیۆنالیستی کوردی و کێشمەکێشی لەگەڵ ناسیۆنالیزمی عەرەبیدا بڕواتە پێشەوە، دوو ئاکامی کارەساتبار دەکاتە مەترسی گەورە لەسەر کۆمەڵگا؛\nیەکەم: پرۆسەی بە ئەنجام گەیشتنی جیابونەوەی کوردستان، بە پێی سیاسەت و ئاسۆی ناسیۆنالیستی دەبێتە مایەی راپێچکردنی خەڵکی کوردزمان و عەرەبزمان بۆ ناو بەرامبەرکێیەکی کۆنەپەرستانە و لە ئارادا بوونی مەترسی گەورەی شەڕی قەومی خوێناوی و ماڵوێرانکەر. ئەم کێشمەکێش و شەڕە قەومیە نەک هەر هیچ سودێکی نابێت بۆ بەدیهاتنی ئامانجە ئازادیخوازەکانی خەڵکی کوردستان، بەڵکو ئەگەری ئەوەی هەیە کارەساتێک بخوڵقێنیت کە جگە لە بە قوربانی بوونی لێشاوێک لەخەڵک، لەڕووی پێشکەوتن و ئازادیخوازی و بەختەوەریەوە ژیانی ئەم خەڵکە چەندین ساڵ بگیڕێتەوە بۆ دواوە. تەنانەت مەترسی ئەوە لە ئارادایە لە پرۆسەیەکی شەڕو کارەسات و نائەمنی و وێرانکاریدا ناوچە ناکۆکی لەسەرەکان بکرێن بە شوێنەوارێکی نالەبار بۆ ژیانی هاوڵاتیان. ئەوەی لە کۆتاییەکانی سەدەی پێشودا لە بۆسنە و هەرسک روویداو ئێستا تەماشاکردنی شوێنەوارەکەی تەزوو بە لەشی مرۆڤدا دەهێنێ، لەسەر دەستی ئەم هێزو میلیشیا قەومی ومەزهەبیانە مەترسی هەیە لە دەهەی دووهەم و سێهەمی ئەم سەدەیەدا لە “ناوچە ناکۆکی لەسەرەکان” دووبارە بێتەوە. بانگیشە و نەعرەتەی قەومی ناسیۆنالیزمی کورد و کاردانەوەی ناسیۆنالیزمی عەرەب جگە لە ئەگەری مەترسی راپێچکردنی کۆمەڵگا بۆ ناو ئەم سیناریۆ تەڵخانە، بەبێ هیچ ئەماو ئەگەرێک هیچ جۆرە ئایندەیەکی ئازاد و بەختەوەری لێسەوز نابێت. لەم بارەیەوە جگە لەوەی خەڵکی ئازادیخوازی کوردزمان و عەرەبزمان و سەرجەم هاوڵاتیان پێویستە دژی هەر جۆرە نەعرەتەیەکی قەومی و کۆنەپەرستانەیە راوەستن، هەموو هێزە سیاسیەکانیش دەکەونە بەردەم بەرپرسیارێتیەکی مێژوویی. ئەگەر نەیانەوێ وەکو بەشێک لە هێزی سیناریۆی تەڵخی شەڕی قەومی و نابوتکردنی مەدەنیەت رۆڵبگێڕن، یان لە ئاستیدا بێدەنگ بمێنن و دەرگای بۆ ئاوەڵا بکەن، دەبێ راشکاوانە دژی هەر جۆرە هاندان و بانگیشەیەکی نەتەوە پەرستی و شەڕ و دووبەرەکی قەومی رابوەستن.\nدووەم: ئەو دەوڵەتەی لە ئاکامی سیاسەت و ئاسۆی ناسیۆنالیستیدا بێتە دامەزران، ناکۆکی توندی دەبێت لەگەڵ ئاوات و ئامانجە ئینسانی و ئازادیخوازانەکانی خەڵکی کوردستان. بانگیشەی بارزانی و سەرانی کوردایەتی بۆ پێکهێنانی دەوڵەتی قەومی کوردی، لەگەڵ ئەوەی لە هەر پرۆسەیەکی خوێناوی و کارەساتباردا بڕواتە پێشەوە، دەکرێت سەرئەنجام کێشەیەک بە ناوی کێشەی کورد کۆتایی بهێنێ، بەڵام کۆمەڵگا بۆ ناو دۆخێکی دژوار و پڕستەمی نوێ پەلکێش دەکات.\nبۆیە ئاسۆ و ئەلتەرناتیوی ناسیۆنالیستی نەک هەر رێگای گونجاو نیە بۆ کۆتایهێنان بەم کێشەیە و رەوتی سەربەخۆیی و دامەزراندنی دەوڵەتی سەربەخۆ، وە نەک هەر بە هیچ جۆرێک رێگایەک نیە بۆ دەستەبەرکردنی ئازادی و داهاتویەکی پرشنگدار بۆ خەڵکی کوردستان، بەڵکو بەدەر لە ئاکامە کارەساتبارەکانی، لە ئەنجامی ئەم سیاسەت و رێگاچارە قەومیەدا زنجیری کۆیلایەتی و بێدەرەتانی و ستەم و هەڵاواردن و کۆنەپەرستی لە دەست و پێی ئەم خەڵکە دەهێڵێتەوە. حکومەتی هەرێمی ئێستا کە چارەکە سەدەیەکە کۆمەڵگای کوردستانی گرفتار کردوە، لە ئەزمونێکی درێژ و پڕ نەهامەتیدا شێوە جۆراوجۆرەکانی دەسەڵاتی قەومی کوردایەتی و بورژوازی کوردی نیشانی خەڵکی کوردستانداوە؛ دەسەڵاتی نیوە بەنیوەی یەکێتی و پارتی، دەسەڵاتی میلیشیای یەک حزبی یەکێتی و پارتی لە دوو ناوچەی جیاواز، دەسەڵاتی هاوبەش لەسەر بنەمای رێکەوتننامەی ستراتیژی، دەسەڵاتی بنەکە فراوانی نیشتمانی هەموو هێزە بۆرژوازیە ناسیۆنالیستی و ئیسلامیە کوردیەکان…..هەموو ئەلگۆکانی ئەو دەوڵەتە کوردیەی نیشانداوە کە بارزانی بانگیشەی بۆ دەکات و وەکو بەهەشتی بەختەوەری نیشانی خەڵکی کوردستانی دەدات. ئەم ئەزمونە نیشانی داوە کە لە سایەی دەوڵەتی قەومی کوردیدا کە ناونیشانێکە بۆ دەوڵەتی بۆرژوازی کورد، ستەم و سەرکوت و هەڵاواردن و کۆنەپەرستی قەومی و ئیسلامی و تاڵان و بڕۆ و گەندەڵی و بێدەرەتانی هەروەکو ئێستا مۆتەکەی سەر دڵی خەڵک دەبێت، کەمایەتیەک نوقمی سەروەت دەبن و بەشی هەرەزۆری دانیشتوانیش نوقمی هەژاری. دەسەڵاتی بنەماڵەیی و سەرو خەڵکی سەرەتای ترین ئیرادەی خەڵک دەخاتە ژێر پۆستاڵی میلیشیا و دام و دەزگا چەکدارەکانەوە. جەماوەری خەڵک هیج جۆرە رۆڵ و بەشداریەکیان لە دەسەڵات و بەڕێوەبردنی کۆمەڵگا نابێت. تەنانەت لە باشترین حاڵەتیدا ئەوەی بە ناوی سیستەمی پەرلەمانی و دەسەڵاتی نوێنەرانی خەڵکەوە بیروهۆشی خەڵکی پێدەشۆرنەوە، شتێک نیە جگە لە بە کارتۆنی کردنی ئەم سیستەمەی کە خۆی هەر لە بنەڕەتەوە بیروکراتیک و بێ بەریە لە دەخاڵەتی جەماوەری خەڵک. سەرئەنجام لە سایەی دەوڵەتی قەومی بۆرژوازی کورددا داپڵۆسینی خەڵک و تیرۆری نەیارانی سیاسی ئاستێکی فراوانترو یاسایی پەیدا دەکات. دەوڵەتی قەومی کوردی کە لە رێگای خۆگریدانی ناسیۆنالیزمی کورد بە سیاسەتە دژی ئینسانیەکانی ئەمریکا لە ناوچەکەدا بێتە دامەزران، دەبێتە نمونەی دەوڵەتێکی کۆنەپەرست و بەدناوی وەکو ئیسرائیل، کە لە هاوشانی دەوڵەتانی ملهوڕ و ستەمکاری زلهێزی جیهان رادەوەستێ و دەبێتە مایەی نەفرەت و بێزاری خەڵکی ئازادیخوازی جیهان و بزووتنەوە پێشکەوتوانە و یەکسانیخوازەکان.\nهەڵبەت ئەمانە بەڵگەنین لە دژی خودی خواستی جیابونەوە و پێکهاتنی دەوڵەتی سەربەخۆ لە کوردستان، بەڵکو بەڵگەن بۆ ئەوەی کە ئەو خواستە و رێگای دەستەبەرکردنی و دوارۆژی کۆمەڵگا لە بازنەی سیاسەت و ئاسۆی ناسیۆنالیستی کورد دەربهێنرێت. بۆ دەستەبەرکردنی ئەم خواستە و چارەسەری هەموو گرفت و کێشەکانی پەیوەست بەوەوە، پێویستە رۆڵی ناسیۆنالیزم و حزبەکانی لە کاربخرێت. پێویستە خەباتی ئەو جەماوەرە ئازادیخوازەی لە پێناو ئازادی و دواڕۆژێکی باشتردا بۆ سەربەخۆی کوردستان خەبات دەکەن، لە سیاسەت و ئاسۆی ئەو ناسیۆنالیزمە داببڕێت کە جیابونەوەی کوردستان و دامەزرانی دەوڵەتی سەربەخۆ دەکاتە رێگایەک بۆ بەرپاکردنی دەوڵەتی قەومی و کۆنەپەرستانە و ستەمکارانەی خۆی. پێویستە رێگای سیاسی و پێشکەوتوانەی دوور لە نەتەوە پەرستی و رق و کینە و شەڕی قەومی بگیرێتەبەر. پێویستە بە دەخاڵەتی هوشیارانە و هاتنەمەیدانی خەڵکی ئازادیخواز لە دەوری سیاسەتێکی رادیکاڵ و پێشکەوتوانە، رۆڵی بزووتنەوەی کۆنەپەرستانە و قەومپەرستانەی کوردایەتی و حزبەکانی لەکاربخرێت.\nئەو دەوڵەتە سەربەخۆیەی کە وەکو بەرهەمی سیاسەتێکی رادیکاڵ و لە دەوری ئاسۆیەکی ئازادیخوانە دەبێ لە کوردستاندا دابمەزرێ، نابێ دەوڵەتی قەومی کوردی بێت. دەوڵەتی قەومی هەر ئەو ئەزمونە کۆنەپەرستانە و سەرو خەڵکیە درێژە دەدات کە چارەکە سەدەیەکە خەڵکی کوردستانی گرفتاری جۆرەها ستەم و نەهامەتی کردووە. جگە لەم ئەزمونە ئەگەر سەرنجێک لە دەوڵەتە قەومیەکانی ناوچەکە بدرێت بەڕوونی پیشانیدەدات کە دەوڵەتی قەومی لە هیچکوێی جیهاندا ئەلگۆیەک نەبووە و نیە بۆ دەستەبەرکردنی ئاوات و ئارەزووە ئازادیخوازانەکانی جەماوەری خەڵک. دەوڵەتی قەومی لەتورکیاو سوریا و میسر چەند نمونەیەکن کە ئەو کۆمەڵگایانەیان نوقمی ستەم و سەرکوت و کۆنەپەرستی کردووە.\nدەوڵەتی قەومی کوردیش ناتوانێ لەو دەوڵەتە قەومیانە باشتر بێت. شوناسی قەومی کە لەلایەن چینی بۆرژوازیەوە دادەتاشرێت و وەکو تلیاک دەرخواردی جەماوەر دەدرێت و دامەزراندی دەوڵەتی قەومی دەکرێت بە ئاسۆ و ئامانج، بە هیچ جۆرێک رووی لە بەدیهێنانی ئاوات و ئارەزووە ئازادیخوازانەکانی خەڵک و مافەکانی جەماوەری ستەمدیدە نیە. بەڵکو رووی لەوەیە کە مافی چینی بورژوازی کورد بۆ دەسەڵاتدارێتی مسۆگەر و مەشروع بکات. ئەو نیشتمانەی کە پیرۆزی دەکەن تەنها بۆ ئەوەیە کە بیکەن بە قەڵەمڕەوی دەسەڵاتی چینی بۆرژوازی کورد، ئەو نەتەوەیەش کە وەکو باشترین خەڵکی سەرگۆی زەوی و قارەمان و فیداکار و پڵنگ و بەچکە شێر ستایشی دەکەن، تەنها بەو مەبەستەیە کە لەسەر خاک و نیشتمانی “پێرۆز” و لە ژێر رکێفی بۆرژوازی خۆماڵیدا، وەکو کۆیلە کار بکەن و رەنج بدەن و بێدەرەتانی تەحەمول بکەن لە پێناو بەرزکردنەوەی قەڵای سەروەتی بۆرژواکاندا. هەر دروست ئەوەی کە چارەکە سەدەیەکە ئەم خەڵکە دەست و پەنجەی لەگەڵ نەرم دەکەن.\nخەباتی ئازادیخوازانەی خەڵکی کوردستان دەبێ لە هەموو ئاسۆ و سیاسەت و ئەحزابی ناسیۆنالیستی خۆی جیابکاتەوە. خەڵکێک کە ئامانج و مەبەستی ئازادی و پێشکەوتنخوازی و دامەزراندنی ئایندەیەکی پرشنگدارە، نابێ خەباتی خۆی بەرێته ژێر باری ئاڵا و ئاسۆ و سیاسەتی ئەو بزووتنەوە و حزبانەوە کە نەک هەر رێبواری ئەم رێگایە نین، بەڵکو ناکۆکی و دژایەتی توند و لە چارە نەهاتویان لەگەڵ هەموو پرەنسیپ و پێوانە ئازادیخواز و یەکسانیخوازو ئینسانیەکان هەیە. بەبێ ئەم دابڕان و خۆ جیاکردنەوەیە، وەکو دەیان ساڵی رابردوو خەبات و قورربانی دانەکان، تەنها دەبنە دەستمایەی حزبە بۆرژوازیە قەومیە کوردیەکان بۆ ئەوەی لە پیناو ئامانجە کۆنەپەرستانەکانی چینی بۆرژوازیدا رۆژێک سات و سەودای پێ بکەن و رۆژێکیش دەسەڵات و دەوڵەتی خۆیان بە ناوی دەوڵەتی نەتەوەوە بەسەر خەڵکدا داسەپێنن.\nئایندەیەکی باشتری دوور لە شەڕ و کێشەی کۆنەپەرستانە و ملهوڕی حزبە میلیشیاییەکان، ئایندەیەک کە ئاڵوگۆڕ بە قازانجی ئازادیخوازی و بەختەوەری مسۆگەر بکات، بەندە بەوەی خەباتی خەڵکی ئازادیخواز پێداگری لەسەر پێویستی دامەزراندنی سیستەم و دەوڵەتێکی سیکیولاری غەیرە قەومی و پشت بەستو بە ئیرادەی خەڵک بکات. سیستەم و دەوڵەتێک کە هاوڵاتیان لە رکێفی یاسا و ئەحکام و نەرێتە دینی و داعشیەکان رزگار بکات، هەروەها بە دوور لەناسنامەی دژە مرۆڤانەی قەومی و دینی و هەر جۆرە دەستەبەندیەکی هاوڵاتیان بۆ کەمایەتی و زۆرایەتی و پاشان نوێنەر داتاشین و دابەشکردنی دەسەڵات و داهات لە نێوان ئەم نوێنەرە درۆزنانەیە، هەمووان وەکو هاوڵاتی یەکسان لە هەموو بوارێکدا چاو لێبکات و لە هەموو بوارێکدا مافی یەکسان بۆ هەموان دابین بکات. ئەوەش سیستەمی شورایی و دەوڵەتی شوراکانی نوێنەرانی راستەوخۆ هەڵبژێردراوی خەڵکە.


ستەمکاری بووە هۆی گیان لەدەستدانی کەسێکی دیکەش – بزاڤی خزمەت\nمادەنی عارفئۆغڵو یەکێک بوو لە بازرگانانی دیار و ناسراوی شاری بینگۆل. لە چوارچێوەی ئەو چەوساندنەوە و ستەمکارییەی لە دوای هەوڵی کودەتا شکستخواردووەکەی ١٥ی تەموزەوە لە دژی بزاڤی خزمەت و هاوسۆزانی دەستی پێکردووە مادەنی عارفئۆغڵو دەستگیرکراوە و سەرەڕای نەخۆشییە قورسەکەی و ئەنجامدانی چەندین نەشتەرگەری لە گرتووخانەدا هێڵدرایەوە تا ئەو کاتەی گەیشتە سەرە مەرگ.\nعومەر فاروق گەرگەرلیئۆغڵو ئەندامی پەرلەمانی تورکیا و داکۆکیکار لە مافەکانی مرۆڤ لە ڕێگەی هەژماری تایبەتی خۆیەوە لە تویتەر ناڕەزایی خۆی لەو بارەیەوە دەربڕی و ڕایگەیاند:\n“مادەنی عارفئۆغڵو بازرگانێکی شاری بینگۆل بوو، لە دوای ڕاگەیاندنی باری نائاسایی دەستگیر کرا و دەست بەسەر ماڵ و موڵکیدا گیرا، هەرچەندە نەشتەرگەری گواستنەوەی سییەکانی بۆ کرابوو بەڵام بە پێداگرییەوە لە گرتووخانەدا هێڵدرایەوە، ڕووبەڕووی هەموو پشتگوێ خستن و پێشێلکارییەکی تەندرووستی بووەوە، ڕیخۆڵە کوێرەی تەقی، لە ژێر چاودێری ورد لە مردن گەڕایەوە، تەواو نەبوو…”\nوتیشی: تووشی شێرپەنجە بوو، لە بارودۆخێکی زۆر خراپدا بوو، سزاکەیان بۆ دوانەخست، لەنێو ئازاردا دەتلایەوە، چەندین جار پێشنیارم پێشکەش بە پەرلەمانی تورکیا کرد، ئەو بابەتەم بردە پەرلەمان، لە کۆتاییدا ئازادکرا بەڵام کات زۆر درەنگ بوو، بە تەواوی پوکابووەوە، تەواو بووبوو! ئەوە وێنەی پیشتر و دوای ئازادبوونی لە زیندانە کە ئەو ستەمکارییەی تورکیا دەردەخات! بەربەیانی ئەمڕۆ کۆچی دوایی کرد.”\n67 جار بینراوە 2 جار ئەمرۆ بینراوە


كۆمسیۆنی باڵای هه‌ڵبژاردنه‌كانی عێراق به مه‌رج كاتی هه‌ڵبژاردن په‌سه‌ند ده‌كات\nدواى دياريكردنى ٦ى حوزەيرانى ٢٠٢١ وەكو وادەى بەڕێوەچوونى هەڵبژاردنى پێشوەخت لە عێراق لەلايەن سەرۆكوەزيران مستەفا كازمى، كۆميسيۆنى باڵاى سەربەخۆى هەڵبژاردنەكان لە عێراق تواناى ئامادەيى خۆيان بۆ ئەو رێككەوتە راگەياند.\nلە راگەيەندراوێكدا كە لە ماڵپەرى فەرميى كۆميسيۆنى باڵاى سەربەخۆى هەڵبژاردنەكانى عێراق بڵاوكراوەتەوە هاتووە، "ئامادەين بۆ ئەنجامدانى هەڵبژاردن لە رێككەوتى ٦ى حوزەيرانى ٢٠٢١ كە سەرۆكوەزيران مستەفا كازمى دياريكردووە".\nكۆميسيۆنى باڵاى سەربەخۆى هەڵبژاردنەكان لە راگەيەندراوەكەيدا، چوار مەرجى داناوە بۆ پابەندبوون بەو وادەيەى كە سەرۆكوەزيران كازمى دايناوە بۆ بەڕێوەچوونى هەڵبژاردنى پێشوەخت.\nدەركردنى ياساى هەڵبژاردنەكان لە لايەن ئەنجوومەنى نوێەرانى عێراقەوە و راگەياندنى لە رۆژنامەى فەرمى مەرجى يەكەمى كۆميسيۆنى باڵاى سەربەخۆى هەڵبژاردنەكانە، لە راگەيەندراوەكەدا هاتووە، "يەكەم: دەبێت ئەنجوومەنى نوێەرانى عێراق ياساى هەڵبژاردنەكان دەربكات و بە زووترين كات لە رۆژنامەى فەرمى رابگەيندرێت، چونكە ئەو ياسايە چوارچێوەى ياسايى پرۆسەى هەڵبژاردنەكان دایە".\nسەبارەت بە تەواوكردنى نيسابى دادگاى باڵاى فيدڕاڵى عێراق، لە راگەيەندراوەكەى كۆميسيۆنى باڵاى سەربەخۆى هەڵبژاردنەكاندا هاتووە، "دووەم: دەبێت ئەنجوومەنى نوێنەرانى عێراق دەقێكى جێگرەوە بۆ فەرمانى ژمارە ٣٠ لە ساڵى ٢٠٠٥ بۆ تەواوكردنى نيسابى دادگاى باڵاى فيدڕاڵى عێراق، لەبەر ئەوەى تاكە لايەنى رێگپێدراوە بە پێى ياسا بۆ پەسەندكردنى ئەنجامى هەڵبژاردنەكان".\nمەرجى سێيەمى كۆميسيۆنى باڵاى سەربەخۆيى هەڵبژاردنەكان، ئاراستەى حكومەتى عێراق كراوە دەربارەى دابينكردنى بوودجە بۆ هەڵبژاردنەكان و پێداويستييە لۆجيستى و كەرەستەكان لەلايەن وەزارەت و دەستەكانەوە بۆ ئەنجامدانى هەڵبژاردنەكان لەو وادەى كە دياريكراوە.\nبۆ بەڕێوەچوونى هەڵبژاردنێكى شەفاف و بێگەرد، كۆميسيۆنى باڵاى هەڵبژاردنەكانى عێراق، داواى هاوكارى دەکات لە رێكخراوى نەتەوەيەكگرتووەكان و ئەو دەزگا و رێكخراوە نێودەوڵەتييانەى كە شارەزاييان لە هەڵبژاردندا هەيە.\nكۆميسيۆنى باڵاى سەربەخۆى هەڵبژاردنەكانى عێراق، لە كۆتايى راگەيەندراوەكەيدا ئاماژەى بەوە كردووە دواى ئەوەى ئەو مەرجانەى سەرەوە جێبەجێ دەكرێت ئەوە ئەوان ئامادەن ئەركى دەستوورى خۆيان بە دڵسۆزى بە جێبگەیەنن.\nكۆميسيۆنى باڵاى سەربەخۆى هەڵبژاردنەكانى عێراق موستەفا كازمى نەتەوەيەكگرتووەكان هەڵبژاردنى پێشوەخت\nدوایین ئاماری كۆرۆنا له به‌ڕازیل و مه‌كسیك و هیندستان\nهەرێمی کوردستان.. زیاتر له ١٠ هەزار تووشبووی كۆرۆنا چاكبوونه‌ته‌وه\nنەتەوەيەكگرتووەكان: "ئامادەين پاڵپشتى ئەنجامدانى هەلبژاردنێكى ئازاد لە عێراق بكەين"


عه‌بادی: گه‌ر به‌بێ ووردبینی موچه بنێرین ناگاته ده‌ستی كه‌سانی شایسته\nحه‌یده‌ر عه‌بادی سه‌رۆك وه‌زیرانی عێراق رایگه‌یاند لیژنه‌یه‌كیان پێكهێناوه بۆ وردبینیی ناوی مووچه‌خۆرانی هه‌رێمی كوردستان، وتیشی ئه‌گه‌ر به‌بێ وردبینیی موچه بنێرین، ئه‌وا ناگاته ده‌ست كه‌سانی شایسته.\nحه‌یده‌ر عه‌بادی له وتاری هه‌فتانه‌یدا رایگه‌یاند له هه‌رێمی كوردستانه‌وه پێمده‌وترێت به‌وشێوه‌یه‌ی رابردوو پاره مه‌نێره، چونكه ده‌گاته ده‌ستی خۆسه‌پێنه‌كان و لایه‌نگرانی حزبه‌كان و ناگاته ده‌ستی هاوڵاتی ئاسایی.\nعه‌بادی ئه‌وه‌شی خسته‌ڕوو كه ده‌ستیان به وردبینیكردنی سه‌ره‌تایی كردووه و زۆر ناخایه‌نێت و داوام له چاودێری دارایی كردووه وردبینی بكات و هه‌نگاوی سه‌ره‌تایی ده‌نێین بۆ پێدانی مووچه‌ی فه‌رمانبه‌رانی هه‌رێم.\nسه‌باره‌ت به ده‌ستپێنه‌كردنی وتووێژ له‌گه‌ڵ حكومه‌تی هه‌رێمی كوردستان، سه‌رۆك وه‌زیرانی عیراق رایگه‌یاند داواكاریه‌كانمان روونه، ده‌بێت فڕۆكه‌خانه‌كان و ده‌روازه سنوورییه‌كان له‌ژێر ده‌سه‌ڵاتی حكومه‌تی ناوه‌ندیدا بێت و پێویسته برایانی هه‌رێم له‌سه‌ر ئه‌و بابه‌ته رازی بن و دواتر ئاماده‌ین بۆ وتووێژ.\nله به‌شێكی قسه‌كانیدا حه‌یده‌ر عه‌بادی ووتی دواجار كورده‌كان گه‌لی ئێمه‌ن و به‌دوای رێگه‌یه‌كدا ده‌گه‌ڕێم خزمه‌تگوزارییان پێبگه‌یه‌نم و مووچه‌یان بۆ بنێرم بۆیه پێویستیان به كه‌سێك نییه فشارم لێبكا بۆ ئه‌وه‌ی خزمه‌تگوزارییان بۆ دابین بكه‌ین.\n3574 جار خوێندراوەتەوە


له‌قۆناغى یه‌که‌مدا 500 سه‌ربازى ئه‌مریکى له‌عێراق ده‌کشێنه‌وه\nفه‌رمانده‌یى ئۆپه‌راسیۆنه هاوبه‌شه‌کانى عێراق، کشانه‌وه‌ى هێزه‌کانى ئه‌مه‌ریکاى پشتڕاست کرده‌وه و رایگه‌یاند:" ئه‌مه به‌پێى رێککه‌وتنى نێوان به‌غدا و واشنتنه‌و له‌قۆناغى یه‌که‌مدا 500 سه‌ربازى ئه‌مریکى له‌عێراق ده‌کشێنه‌وه".\nئه‌مڕۆ شه‌ممه 21ى تشرینى دووه‌مى 2020، لیوا ته‌حسن خه‌فاجى، وته‌بێژى فه‌رمانده‌ى ئۆپراسیۆنه هاوبه‌شه‌کانى عێراق رایگه‌یاند:" کشانه‌وه‌ى هێزه‌کانى ئه‌مه‌ریکا ده‌ستپێکرد و له قۆناغى یه‌که‌مدا 500 سه‌ربازى ئه‌مه‌ریکا عێراق جێده‌هێڵن، ئه‌مه‌ش به‌پێى رێککه‌وتنى نێوان به‌غدا و واشنتن جێبه‌جێ ده‌کرێت".\nهه‌روه‌ها خه‌فاجى باسى له‌وه‌شکرد به‌پێى ئه‌و خشته‌یه‌ى له‌لایه‌ن عێراق و ئه‌مریکا دانراوه، کشانه‌وه‌ى هێزه‌کان زۆرى پێناچێت و له‌ماوه‌یه‌کى کورتدا کۆتایى پێ دێت.\nئه‌مه له‌کاتێکدایه پێشتر وه‌زاره‌تى به‌رگرى ئه‌مه‌ریکا له چوار رۆژى رابردوودا رایگه‌یاندبوو پێش ته‌واوبوونى ماوه‌ى سه‌رۆکایه‌تى دۆناڵد تره‌مپ، ئه‌مه‌ریکا دوو هه‌زار و 500 سه‌رباز له ئه‌فغانستان و 500 سه‌رباز له عێراق ده‌کشێنێته‌وه.


کەناڵی حوڕەی عێراق له‌سه‌ر زاری سه‌رچاوه‌یه‌ك بڵاوی كرده‌وه :”لەدوێنێ (چوارشەممە)وە کۆبوونەوەکان بەچڕی لەسەر دیاریکردنی سەرۆکوەزیرانی نوێی عێراق دەستی پێکردووە بەتایبەت بۆ راسپاردنی محەمەد تۆفیق عەلاوی، و زۆرترین کۆدەنگی لەسەر دروست بوە”.\nسەرچاوەکە ئاماژەی بەوە داوە :”هاوپەیمانی سائیرون و فەتح و حیکمە لەسەر راسپاردنی محەمەد تۆفیق عەلاوی رێککەوتون، بەڵام تەنها نوری مالیکی ناڕازییە لەسەری و تا ئێستاش ناوی ئەو لە گفتوگۆدایە”.\nئەو سەرچاوەیە باسی لەوەکرد :”ئەگەر تاوەکو رۆژی (هەینی) گفتوگۆکان بەم شێوە ئەرێنیەی ئێستا لەسەر کاندیدکردنی محەمەد تۆفیق عەلاوی بەڕێوەبچێت ئەوا ئێوارەی ڕۆژی هەینی لەلایەن سەرۆک کۆمارە بەفەرمی ناوی وەکو سەرۆک وەزیران ڕادەگەێنرێت”.\nهاوکات دوێنێش عەلی شوکری شانسی بۆ بون بە سەرۆک وەزیرانی لەدەستدا چونکە بەشێک لەلایەنەکان ناڕازی بون لە دانانی.\nهەروەها ئێوارەی دوێنێ (چوارشەممە)، بەرهەم ساڵح، سەرۆککۆماری عێراق لە نامەیەکدا بۆ فراکسیۆنەکانى پەرلەمانی ناردبو ڕایگەیاند :”دۆخەکە بەلاى خەڵک و حکومەتەوە زیاتر ئاڵۆز بووە، ژمارەیەکى زۆرى خۆپیشاندەران و هێزە ئەمنیەکان شەهید بوون و باوەڕمان وایە گرێى گەورە لە نەگەیشتنە دیاریکردنى بەربژێرێکی شایستەیە بۆ سەرۆکوەزیران، بەدڵنیایشەوە ئیدى مەحاڵە لەوە زیاتر دۆخەکە درێژە بکێشێت کە ئەوەش زەنگێکى مەترسیدارە و کارەکان زیاتر ئاڵۆز دەکات”.\nبەرهەم ساڵح داواى لە لایەنە فراکسیۆنەکانى پەرلەمان کردبو دیالۆگى سیاسى دەستپێبکەن و بگەنە ڕێککەوتنێک بۆ دیاریکردنى بەربژێرێک بۆ پۆستى سەرۆکوەزیرانى نوێ کە ڕەزامەندى خەڵکى لەسەر بێت و بۆ سەرۆکایەتى کۆمارى بەرزبکەنەوە بۆ ئەوەى بۆ پێکهێنانى کابینەکە ڕابسپێردرێت.


وەزارەتی دەرەوەی بەحرێن وەڵامێكی توندی بەرپرسانی كۆماری ئیسلامی ئێران دەداتەوە\nkurdiu2 13/09/2020 - 13:53 هەواڵ/گشتی\nوەزارەتی دەرەوەی بەحرێن وەڵامێكی توندی بەرپرسانی كۆماری ئیسلامی ئێران ده‌داتەوەو ئاماژە بەوەدەكات ئێران بۆتێكدانی ئاسایش و ئارامی ناوچه‌كه پاڵپشتی له میلیشیاكان ده‌كات.\nلەمبارەیەوە عه‌بدول لەتیف بن راشد زیانی، وه‌زیری ده‌ره‌وه‌ی به‌حرێن وه‌ڵامی لێداوانه‌كانی بەرپرسانی كۆماری ئیسلامی ئێرانی دایه‌وه‌و رایگەیاند :كۆماری ئیسلامی ئێران بۆ تێكدادانی ئاسایش و ئارامی ناوچه‌كه ،پاڵپشتی پێشكه‌ش به میلیشیاكان كردووه دەشڵێت به‌حرێن خاوه‌نی سه‌روه‌ری خۆیه‌تی و ره‌تیشیكردەوە كە ده‌ستێوه‌ردان له كاروباری تایبه‌تی وڵاته‌كه‌یدا بكرێت.\nئەمەش دوای ئەوە هات كە رۆژی شه‌ممەی رابردوو وه‌زاره‌تی ده‌ره‌وه‌ی ئێران  رێككه‌وتنی نێوان به‌حرێن و ئیسرائیلی سه‌ركۆنه‌كردو ئاماژەی بەوە كرد : ئه‌م رێككه‌وتنه زیان به‌دۆزی گه‌لی فه‌له‌ستینی ده‌گه‌ێنێت و له‌پێناو هه‌ڵبژاردنه‌كانی ئه‌مریكایه و رێككه‌وتنه‌كه‌ی به‌هه‌نگاوێكی شه‌رمه‌زاركه‌رانه لەقەلەمدا.


خولی پلە یەکی ئیتاڵیا - میلان vs ساسولۆ - Soccer - Yariga - Results, fixtures, tables and statistics\nتۆرینۆ vs. ئینتەر میلان ناپۆلی vs. کیێڤۆ کرۆتۆن vs. بۆڵۆنیا هێلاس ڤێرۆنا vs. کالیاری ئودینێزی vs. لازیۆ میلان vs. ساسولۆ کالیاری vs. ئودینێزی جێنەوا vs. کرۆتۆن کیێڤۆ vs. تۆرینۆ ئاتڵانتا vs. ئینتەر میلان\nمیلان vs ساسولۆ 1-1\nستادیۆ جیوسێپی میازا (Milano)\n75' M. Politano (G) (دروستکرا لە لایەن: L. Mazzitelli)\nن. کالینیج (G) 86' (دروستکرا لە لایەن: M. Musacchio)\nL. Pairetto (ITA)\nG. Peretti (ITA)\nS. Ranghetti (ITA)\nجیاکۆمۆ بۆناڤێنتورا (ITA)\nL. Mazzitelli (ITA)\nS. Missiroli (ITA)\nH. Çalhanoğlu (TUR)\nS. Sensi (ITA)\n'58 بۆ F. Cassata\nئالێسیۆ ڕۆمانۆلی (ITA)\n'6 بۆ M. Musacchio\nفێدێریکۆ پێلوسۆ (ITA)\nM. Politano (ITA)\nئیگنازیۆ ئاباتی (ITA)\n'56 بۆ André Silva\nل. بیگلیا (ARG)\nPol Lirola (ESP)\nD. Berardi (ITA)\n'54 بۆ A. Ragusa\n'67 بۆ C. Dell'Orco\nئاندریا کۆنسیگلی (ITA)\nP. Cutrone (ITA)\n'67 بۆ ن. کالینیج\nڕیکاردۆ ڕۆدریگێز (CHE)\nF. Kessié (CIV)\nG. Donnarumma (ITA)\nD. Calabria (ITA)\nJ. Mauri (ITA)\nف. بۆرینی (ITA)\nکریستیان زاپاتا (COL)\nداڤیدی بیۆندینی (ITA)\nئالێساندرۆ ماتری (ITA)\nN. Pierini (ITA)\nڕیکاردۆ مۆنتۆلیڤۆ (ITA)\nD. Frattesi (ITA)\nمارکۆ ستۆراری (ITA)\nلوکا ئانتۆنێلی (ITA)\nئالفرێد دونکان (GHA)\nL. Marson (ITA)\nM. Locatelli (ITA)\nجیانلوکا پێگۆلۆ (ITA)\nئانتۆنیۆ دۆناروما (ITA)\nM. Musacchio (ARG)\n'6 بۆ ئالێسیۆ ڕۆمانۆلی\n'54 بۆ D. Berardi\n'56 بۆ ئیگنازیۆ ئاباتی\nF. Cassata (ITA)\n'58 بۆ S. Sensi\nن. کالینیج (HRV)\n'67 بۆ P. Cutrone\nC. Dell'Orco (ITA)\n'67 بۆ Rogério\nD. Pierini (ITA)\nجێنارۆ گاتوسۆ (ITA)\nG. Iachini (ITA)\n99 G. Donnarumma گ\n5 جیاکۆمۆ بۆناڤێنتورا\n13 ئالێسیۆ ڕۆمانۆلی\n19 لیۆناردۆ بۆنوچی 81'\n20 ئیگنازیۆ ئاباتی\n21 ل. بیگلیا\n68 ڕیکاردۆ ڕۆدریگێز\n79 F. Kessié 21'\nڕاهێنەر: جێنارۆ گاتوسۆ\n47 ئاندریا کۆنسیگلی گ\n6 L. Mazzitelli 36'\n13 فێدێریکۆ پێلوسۆ\n16 M. Politano 75'\n26 Rogério 29'\nڕاهێنەر: G. Iachini\n90 ئانتۆنیۆ دۆناروما گ\n30 مارکۆ ستۆراری گ\n7 ن. کالینیج بۆ P. Cutrone 67' 86'\n9 André Silva بۆ ئیگنازیۆ ئاباتی 56'\n11 ف. بۆرینی\n17 کریستیان زاپاتا\n18 ڕیکاردۆ مۆنتۆلیڤۆ\n22 M. Musacchio بۆ ئالێسیۆ ڕۆمانۆلی 6' 74'\n31 لوکا ئانتۆنێلی\n77 جیانلوکا پێگۆلۆ گ\n70 L. Marson گ\n8 داڤیدی بیۆندینی\n10 ئالێساندرۆ ماتری\n17 N. Pierini\n22 D. Frattesi\n29 F. Cassata بۆ S. Sensi 58'\n32 ئالفرێد دونکان\n39 C. Dell'Orco بۆ Rogério 67'\n90 A. Ragusa بۆ D. Berardi 54'\n17/03/19 SEA میلان 2 - 3 ئینتەر میلان بینینی ڕووداوەکان زانیاری زیاتر لەسەر ئەم یارییە\n30/03/19 SEA سامپدۆریا 1 - 0 میلان بینینی ڕووداوەکان زانیاری زیاتر لەسەر ئەم یارییە\n02/04/19 SEA میلان 1 - 1 ئودینێزی بینینی ڕووداوەکان زانیاری زیاتر لەسەر ئەم یارییە\n06/04/19 SEA یوڤێنتوس 2 - 1 میلان بینینی ڕووداوەکان زانیاری زیاتر لەسەر ئەم یارییە\n13/04/19 SEA میلان 1 - 0 لازیۆ بینینی ڕووداوەکان زانیاری زیاتر لەسەر ئەم یارییە\n20/04/19 SEA پارما 12 : 30 میلان زانیاری زیاتر لەسەر ئەم یارییە\n24/04/19 COI میلان 20 : 45 لازیۆ زانیاری زیاتر لەسەر ئەم یارییە\n28/04/19 SEA تۆرینۆ 20 : 30 میلان زانیاری زیاتر لەسەر ئەم یارییە\n06/05/19 SEA میلان 20 : 30 بۆڵۆنیا زانیاری زیاتر لەسەر ئەم یارییە\n11/05/19 SEA فیۆرێنتینا 20 : 30 میلان زانیاری زیاتر لەسەر ئەم یارییە\n16/03/19 SEA ساسولۆ 3 - 5 سامپدۆریا بینینی ڕووداوەکان زانیاری زیاتر لەسەر ئەم یارییە\n31/03/19 SEA بۆڵۆنیا 2 - 1 ساسولۆ بینینی ڕووداوەکان زانیاری زیاتر لەسەر ئەم یارییە\n04/04/19 SEA ساسولۆ 4 - 0 کیێڤۆ بینینی ڕووداوەکان زانیاری زیاتر لەسەر ئەم یارییە\n07/04/19 SEA لازیۆ 2 - 2 ساسولۆ بینینی ڕووداوەکان زانیاری زیاتر لەسەر ئەم یارییە\n14/04/19 SEA ساسولۆ 0 - 0 پارما زانیاری زیاتر لەسەر ئەم یارییە\n20/04/19 SEA ئودینێزی 15 : 00 ساسولۆ زانیاری زیاتر لەسەر ئەم یارییە\n29/04/19 SEA فیۆرێنتینا 21 : 00 ساسولۆ زانیاری زیاتر لەسەر ئەم یارییە\n05/05/19 SEA ساسولۆ 15 : 00 فرۆسینۆن زانیاری زیاتر لەسەر ئەم یارییە\n12/05/19 SEA تۆرینۆ 12 : 30 ساسولۆ زانیاری زیاتر لەسەر ئەم یارییە\n18/05/19 SEA ساسولۆ 20 : 30 ڕۆما زانیاری زیاتر لەسەر ئەم یارییە\n1 یوڤێنتوس 38 +62 95\n2 ناپۆلی 38 +48 91\n3 ڕۆما 38 +33 77\n4 ئینتەر میلان 38 +36 72\n5 لازیۆ 38 +40 72\n6 میلان 38 +14 64\n7 ئاتڵانتا 38 +18 60\n8 فیۆرێنتینا 38 +8 57\n9 تۆرینۆ 38 +8 54\n10 سامپدۆریا 38 -4 54\n11 ساسولۆ 38 -30 43\n12 جێنەوا 38 -10 41\n13 کیێڤۆ 38 -23 40\n14 ئودینێزی 38 -15 40\n15 بۆڵۆنیا 38 -12 39\n16 کالیاری 38 -28 39\n17 ڕیاڵ سپاڵ 38 -20 38\n18 کرۆتۆن 38 -26 35\n19 هێلاس ڤێرۆنا 38 -48 25\n20 بێنێڤێنتۆ 38 -51 21\nستادیۆ جیوسێپی میازا


لازیۆ گرێ کوێرەیەکی ٣٠ ساڵیی کردەوە – یاریگانێت\nيارىزانى بەرگرى چێلسى تیاگۆ سیلڤا رایگەیاند :ليۆناردۆ هانی دام بۆ ئەوەی لە (پی ئەس جی) بە مێنمەوە\nدەستپێك/ئیتاڵیا/لازیۆ گرێ کوێرەیەکی ٣٠ ساڵیی کردەوە\nلازیۆ گرێ کوێرەیەکی ٣٠ ساڵیی کردەوە\nیاریگا-یانەی لازیۆی ئیتاڵی بە بردنەوەیەکی شەوی رابردووی لە میلان، توانی گرێ کوێرەیەک بکاتەوە کە ٣٠ ساڵە بەدەستییەوە دەناڵێنێت.\nهەڵۆکانی ئیتاڵیا نەیانتوانیبوو لە کۆتا ٣٠ ساڵدا شکست بە ئەیسی میلان بهێنن لە یاریگای سان سیرۆ دا و لە خولی ئیتاڵیدا، بەڵام بە دوو گۆڵی چیرۆ ئیمۆبیل و خواکین کۆرییا توانیان ٢-١ شکست بە رۆسۆنێری بهێنن بەوەش مۆتەکە کەیان بەرامبەر ئەو یانەیە کۆتایی هات.\nکۆتا بردنەوەی ئەو یانەیە لە خاکی میلاندا و لە خول لە مانگی نۆی ١٩٨٩دا بوو ئەویش بە گۆڵێکی هەڵەی پاوڵۆ ماڵدینی لە گۆڵ خۆیان، هاوکات ئەو بردنەوەیە کۆتایی بە ژمارەیەکی پێوانەیی یانەکەش هێنابوو کە هەشت مانگ بوو تووشی شکست نەهاتبوون.\nلازیۆ بەو بردنەوەیە درێژەی بە ئەنجامە باشەکانی ئەم وەرزەیدا و سەرکەوت بۆ پلەی چوارەم بە جیاوازی یەک خاڵ لەگەڵ رۆمای خاوەن پلەی سێهەم. هەرچی میلانە تووشی شەشەم شكستی وەرزهات تەنها لە ١١ یاریدا و لە پلەی ١١هەمی ریزبەندییەکەدایە.


زانکۆى چه‌رموو له جینۆسایدکردنی ڕۆژئاوا دەکۆڵێتەوە - RojNews\nبەردی بناغەی ناوه‌ندێکى توێژنه‌وه‌ى زانستیى بۆ تویژینەوە دەربارەی پرسی جینۆساید و ئەنفال دانرا و داوای هاوکاریی دەکرێت بۆ ئه‌وه‌ى به‌شێوه‌ى زانستىی له‌و جینۆسایدانه له‌ڕۆژئاوا و باشورى کوردستان و هه‌رشوێنێک به‌رامبه‌ر گه‌له‌که‌مان ئه‌نجامدرابێت بکۆڵنه‌وه.\nئەمڕۆ له کامپی زانکۆی چەرموو لە شارۆچکه‌ى چه‌مچه‌ماڵى سه‌ر به‌پارێزگاى سلێمانى، به‌ردى بناغه‌ى ناوه‌ندێکى توێژنه‌وه‌ى زانستیى لەسر پرسی ئەنفال و جینۆساید دانرا.\nپرۆژه‌کە بڕى 127 ملیۆن دینارى بۆ ته‌رخانکراوه و ده‌بێت له ماوه‌ى 90 ڕۆژدا پرۆژه‌که ته‌واو بکرێت.\nده‌رباره‌ى ناوەندەکە، د. سه‌لاح ڕه‌زا، سه‌رۆکى زانکۆى چه‌رموو له‌کۆنگره‌یه‌کى ڕۆژنامەنووسیدا وتى:"گه‌له‌مان زۆر ڕووبه‌رووى جینۆسایدبووەته‌وه، بۆیه ئامانجى ئه‌م ناوه‌ندە ئه‌وه‌یه پێشبینییه‌کان و ڕووداوه‌کان ڕاڤه‌بکه‌ین و لێکۆڵینه‌وه‌ى زانیستى له‌باره‌وه بکه‌ین".\nسەلاح ڕەزا، وتیشی:"ده‌مانه‌وێت له‌گه‌ڵ وه‌زاره‌تى شه‌هیدان په‌یوه‌ندیىمان هه‌بێت بۆ ئه‌وه‌ى به‌شێوه‌یه‌کى زانستیى باش له که‌یسى ئه‌نفال بکۆڵینه‌وه، هه‌روه‌ها سوپاسى هه‌رکه‌سێک ده‌که‌ین، که هاوکارمان ده‌بێت بۆ ئه‌وه‌ى به‌شێوه‌ى زانستىی له‌و جینۆسایدانه له‌ڕۆژئاوا و باشورى کوردستان و هه‌رشوێنێک به‌رامبه‌ر گه‌له‌که‌مان ئه‌نجامدرابێت بکۆڵینه‌وه".\nدواتر، د.یوسف گۆران، وه‌زیرى خوێدنى باڵاى حکومه‌تى هه‌رێم له‌کۆنگره ڕۆژنامه‌وانییه‌که‌یدا وتى:"له‌ڕێگا‌ى ئه‌م ناوه‌نده‌وه نه‌وه‌کانمان ئاشناى ئه‌وه‌ده‌بن چۆن گه‌له‌که‌مان ڕووبه‌ڕوو دوژمن بووەته‌وه و ناسنامه‌ى خۆى پاراستووه و مێژووى دروستکردووەته‌وه، ئه‌و تاوانانه‌ى چ له‌ئه‌نفال و کیمیاباران و شه‌نگال و عه‌فرین و خورماتوو ڕوویانداوه، میلله‌ته‌که‌مان ملکه‌چ ناکات، به‌ڵکو وا ده‌که‌ن ده‌ستبگرێت به‌مێژوو و ناسنامه‌ى خۆیه‌وه".\nوەزیری خوێندنی باڵا، به‌ئه‌رکى وەزارەتەکەی زانی، کە پاڵپشتى ناوه‌ندێکى توێژنه‌وه‌ى زانستیی بن بۆ ئه‌وه‌ى به‌شێوه‌یه‌کى زانستى له‌و که‌یسانه بکۆڵیته‌وه که تێدا تاوانى جینۆسایدى به‌رامبه‌ر کورد تێدا ئه‌نجامدراوه.


یەکێتی زانایان بە بۆنەی ئیسڕاو میعراجەوە پەیامێک بڵاو دەکاتەوە\nبه‌رواری دابه‌زاندن: 11/03/2021 : 00:47:45\n(( سُبْحَانَ الَّذِي أَسْرَى بِعَبْدِهِ لَيْلًا مِنَ الْمَسْجِدِ الْحَرَامِ إِلَى الْمَسْجِدِ الْأَقْصَى الَّذِي بَارَكْنَا حَوْلَهُ لِنُرِيَهُ مِنْ آيَاتِنَا إِنَّهُ هُوَ السَّمِيعُ الْبَصِيرُ)) سورة الإسراء:1\nبە بۆنەی هاتنەوەی ۲۷ی رەجەب ساڵیادی ئیسڕاو میعراجی پێغەمبەر (درودی خوای لێ بێت)، وێڕای دڵخۆشی و ئارامبوونەوەی دەروون بەو یادەو پیرۆزبایی لەموسڵمانان، خوازیارین ئەم یادەوەرییە ببێتە گڕو تینێکی تازە بۆ برەودان بە لایەنی ئیمانی و ئینسانی و دینداری لەکورستان.\nوەک دەزانین شەوڕۆیی پێغەمبەر (درودی خوای لەسەر بێت) رووداوێکی کەم وێنەو موعجیزەیەکی گەورە بووە، کە پێویستی بە رامان و لێ وردبوونەوەو خوێندنەوە هەیە، چونکە بۆ هەر دۆخ و زەمەنێک یادێکی کاریگەرە بۆ زیندوو کردنەوەی ئیمان و وێستگەیەکە بۆ رێبوارانی رێگای خواناسی بۆ گەیشتن بە ناسینی پتری پایەو مەقامی پێغەمبەر(درودی خوای لەسەر بێت).\nوانەو پەیامەکانی ئەو گەشتە ئیمانیەی سەروەرمان وێڕای ئەوەی سەلمێنەری دەستەڵاتی خوای باڵادەستە، لەهەمان کات مەدرەسەیەکی گەورەی ئامۆژگاری و پەند وەرگرتن و پەروەردەو هەڵنانی دەروونە، بەتایبەت بۆ رۆژگاری ئێستا کە هەمووان لەپێناو گەشەی ئیمان و بەدەستهێنانی بەختەوەری و نزیکبوونەوە لە پاکی دەروونی و راستکردنەوەی هەڵەو پەڵەو کردارو رەفتاری نادروست، پێویسمان بە میعراجی رۆحە بۆ لای پەروەردگاری جیهان لەرێی پەیڕەوکردنی شەریعەت و سوننەتی پێشەوامان.\nبەهیواین ئەم یادە دەرگای رەحمەت و بەخشندەیی خوای گەورە لەهەموو لایەکمان بکاتەوەو ببێتە مایەی خێرو بەرەکەت و نەمانی نەخۆشی و ناخۆشی لەسەر گەل و وڵاتمان..\n۲٦ی رەجەبی ۱٤٤۲ک\nژماره‌ی سه‌ردان : 10255896


وەزیری دەرەوەی ئەمریکا مەرجی وڵاتەکەی بۆ بەفەرمی ناساندنی هەر دەسەڵاتێکی تاڵیبان لە ئەفغانستان ئاشکراکرد و ڕایگەیاند، گرنگترین بابەت لای ئەمریکا مافی مرۆڤ و بنەبڕکردنی تیرۆرە.\nئەنتۆنی بلینکن، وەزیری دەرەوەی ئەمریکا لە کۆنگرەیەکی ڕۆژنامەوانیدا ڕایگەیاند، “ئەگەر چەکدارانی تاڵیبان مافی مرۆڤ پێشێل نەکەن و ڕێز لە مافەکانی مرۆڤ بگرن، هاوکات ڕێگە بە تیرۆر نەدەن لە ئەفغانستان بمێنێتەوە یان داڵدە بدرێت، ئەوا ئەمریکا دەتوانێت تاڵیبان بەفەرمی بناسێنێت”.\nسەبارەت بە حکومەتی ئایندەی ئەفغانستان، وەزیری دەرەوەی ئەمریکا هەمان مەرجی وڵاتەکەی ئاشکراکرد لەسەر حکومەتەکە و ڕایگەیاند، “ئەگەر مافەکانی مرۆڤ پارێزراوبێت و لەژێر باڵی حکومەتدا تیرۆر گەشە نەکات، ئەوا دەتوانین حکومەتی داهاتوو بە فەرمی بناسین”.\nهاوکات لەگەڵ ئەمریکا، وەزارەتی دەرەوەی بەریتانیا سەبارەت بە ناساندنی دەسەڵاتی تاڵیبان ڕایگەیاند، “ئێستا دۆخەکە ئاڵۆزە، کاتی ئەوە نییە بە فەرمی دەسەڵاتی تاڵیبان لە ئەفغانستان بناسێندرێت”.\nبەریتانیا پێشتریش ڕایگەیاندبوو، نابێت ئێستا وڵاتانی جیهان لەبارەی ناساندنی تاڵیبانەوە بڕیار بدەن، چونکە تا ئێستا ئامانج و پلانی تاڵیبان دیار نییە کە دەیەوێت بۆچوونی لەبارەی جیهانەوە چۆن بێت.\nچەکدارانی تاڵیبان لەماوەیەكی كەمدا کۆنترۆڵی تەواوی ئەفغانستانیان کرد و ئێستا قسە لەبارەی شێوازی دامەزراندن و ناسنامەی ئەو دەوڵەتەیە، کە تاڵیبان دەیەوێت دایبمەزرێنێت.


سائیرون: خۆپیشاندانی ملیۆنی ئەمڕۆ پەیامێكە بۆ ترەمپ – تۆڕی میدیایی خەڵک\n2020/01/24 - 12:11 PM\nعەلا ڕوبێعی، پەرلەمانتاری سائیرونی سەر بە ڕەوتی سەدر ڕایگەیاند، خۆپیشاندانی ئەمڕۆی بەغدا پەیامێكە بۆ سەرۆكی ئەمریكا كە عیراق بەشێك نییە لە ئەمریكا.\nڕوبێعی بۆ میدیاكانی عیراق ئاماژەی بەوەكردووە، ئەمریكییەكان وتویانە حكومەتی كاربەرێكەر توانای دەركردنی هێزەكانی ئەوانی نییە، بەڵام ئەمڕۆ ئەوان بە جەماوەر و خەڵكی عیراق بۆیان دەسەلمێنن كە گەلانی عیراق ئەوانی ناوێت.\nهەر لە قسەكانیدا ڕونیكردووەتەوە، خۆپیشاندانەكەیان ئاشتیخوازانەیە و دەستدرێژی ناكەنەسەر هیچ مۆڵكێكی گشتی و تایبەت و تەنها مەبەستی خۆپیشاندانەكەش دەركردنی هێزەكانی ئەمریكایە.\nڕۆژی 7ی ئەم مانگە پەرلەمانی عیراق بە زۆرینەی دەنگ، بڕیاری دەركردنی هێزەكانی ئەمریكای دەركرد.\nسائیرونسائیرون، فەتح، عیراقهاوپەیمانی سائیرون\nسائیریون: سەرۆك وەزیران یان دادوەر دەبێت یان مامۆستای زانكۆ\nسائیرون بۆ (خەڵك): گەلی عیراق هەلی سەرۆكایەتی عەللاوی لەدەستچوو\n2020/04/03 - 6:39 PM\nوەزارەتی تەندروستی عیراق ئاماژە بە تۆماركردنی 48 حاڵەتی توشبوونی نوێ بە ڤایرۆسی كۆرۆنا دەكات، ڕەتیشیدەكاتەوە هیچ حاڵەتێكی نوێی گیانلەدەستدان تۆماركرابێت.\nبەپێی بەیاننامەیەك كە ئەمڕۆ هەینی لەلایەن وەزارەتی تەندروستی عیراقەوە بڵاوكرایەوە، لەماوەی 24 كاتژمێری ڕابردوودا 48 حاڵەتی توشبوونی نوێ بە ڤایرۆسی كۆرۆنا لە وڵاتدا تۆماركراون.\nهەر لە بەیاننامەكەی وەزارەتی تەندروستَیدا هاتووە”توشبووەكان بەسەر ئەم ناوچانەدا دابەشبوون: بەغدا كەرخ: 3 حاڵەت، بەغدا مەدینە توب: 1 حاڵەت، بەغدا ڕەسافە: 1 حاڵەت، بەسرە: 4 حاڵەت، نەجەف: 9 حاڵەت، زیقار: 12 حاڵەت، هەولێر: 3 حاڵەت، لە هەریەك لە كەركوك و موسەننا و ئەنبار و بابليش یەك حاڵەت تۆماركراون”.\nوەزارەتی تەندروستی عیراق لە بەیاننامەكەیدا ڕەتیكردەوە لەماوەی 24 كاتژمێری ڕابردوودا هیچ حاڵەتێكی نوێی گیانلەدەستدان بەهۆی ڤایرۆسەكەوە تۆماركرابێت.\nهەروەها تەئكیدی لەسەر بوونی 24 حاڵەتی نوێی چاكبوونەوەش كردووە كە لەم ناوچانەدا تۆماركراون: بەغدا كەرخ: 1 حاڵەت، مەدەینە توب 4 حاڵەت، بەسرە: 10 حاڵەت، نەجەف: 8 حاڵەت، هەولێر: 1 حاڵەت.\nوەزارەتی تەندروستی عیراق دەڵێت، تائێستا كۆی گشتی تووشبوان بە ڤایرۆسی كۆرۆنای نوێ گەیشتۆتە 820 حاڵەت، لەو چوارچێوەیەشدا 54 حاڵەتی گیانلەدەستدان بەهۆی ڤایرۆسەكەوە تۆماركراون، كۆی گشتی حاڵەتەكانی چاكبوونەوەش گەیشتۆتە 226 حاڵەت.\nوێنەی ئاژەڵان بەبێ بەرگەکانیان ببینە، زۆر سەیر و سەمەرەیە


بەقیستی ڕۆژانەی 7 دۆلار ئۆتۆمبێل دەدرێت بە هاوڵاتیان\nگروپی كۆمپانیاكانی زسكۆ بۆ بەرهەمهێنانی ئۆتۆمبێل لە عیراق، ئۆفەرێكی پێشكەش بە هاوڵاتیان كرد‌و بڕیاریدا ئۆتۆمبێلی جۆری (بی وای دی- ئێف سری) كە لە عیراق دروستكراوە، بەبێ وەرگرتنی پێشەكی‌و بەقیستی ڕۆژانەی 7 دۆلار بفرۆشێت بە هاوڵاتیان.\nبەشی پەیوەندییە گشتییەكان‌و راگەیاندنی كۆمپانیای زسكۆ لە بەیاننامەیەكدا ئاماژەی بەوەكردوە، ئۆتۆمبێلی جۆری (بی وای دی- ئێف سری) بەشێوەی قیستی رۆژانە كە 7 دۆلارە، دەفرۆشێت بەو هاوڵاتیانەی كە لەرێگەی بانكی ڕەشید‌و رافیدەینەوە مووچە وەردەگرن، ئۆتۆمبێلەكەش بەبێ پێشەكی‌و بەبێ وەرگرتنی كەفیل دەفرۆشرێت بە هاوڵاتیان.\nوەك لە بەیاننامەكەدا هاتووە، ئۆتۆمبێلی (بی وای دی- ئێف سری) لەكارگەكانی ناوخۆدا دروست دەكرێت‌و لەگەڵ كەش‌و هەوای عیراق گونجاوە، هەر كەسێكیش ئارەزووی كڕینی هەبێت دەتوانێت سەردانی پێشانگاكانی ئۆتۆمبێل لە پارێزگای بەغدا‌و پارێزگاكانی بەسرە، موسەنا، واست، بابل، میسان، موسڵ، دیالە‌و زیقاڕ بكات.\nئه‌م بابه‌ته 2085 جار خوێنراوه‌ته‌وه\nتورکیا گەشتە ئاسمانییەکانی بۆ عێراق هەڵپەسارد\nیەدەگی دراوی قورس لە عێراق گەیشتووەتە 48 ملیار دۆلار\n١٠٠ هەزار بەرمیل گازوایل لە عێراقەوە گەیشتە لوبنان\nلەبارەی گەشتە ئاسمانییەكانی عێراق بڕیارێكی نوێ دەدرێت\nعێراق به‌ربومی كشتوكاڵی هه‌نارده‌ی سعودیه و ئیمارات ده‌كات\nدووبارەکردنەوەی فڕۆکەخانەی بەغدا بەڕووی گەشتیاراندا كرایه‌وه


قائیمقامیه‌تی سلێمانی هۆشداری له‌سه‌ر گۆشتی سه‌رشه‌قامه‌كان ده‌دات\nسه‌رۆكی لیژنه‌ی دووی قائیمقامیه‌تی سلێمانی رایده‌گه‌یه‌نێت،"ئه‌و گۆشته‌ی له‌سه‌ر شه‌قامه‌كان ده‌فرۆشرێت شیاوی خواردن نییه و هۆشیاری به دوكانی گۆشت فرۆشه‌كان له هه‌بونی گۆشتی بێمۆری نه‌پشكنراو ده‌د‌ات ده‌ڵێت: شوێنه‌كه روبه‌ڕوی داخستن ده‌كرێته‌وه".\nئه‌مڕۆ چوارشه‌ممه، بێوه‌ی ئه‌حمه‌د، سه‌رۆكی لیژنه‌ی دوی سه‌ر به‌لیژنه هاوبه‌شه‌كانی قائیمقامیه‌تی سلێمانی رایگه‌یاند،"به‌هۆی سه‌ربڕینی ئاژه‌ڵ به‌شێوه‌یه‌كی ناته‌ندروست و نایاسایی و فرۆشتنی له‌سه‌ر شه‌قامه‌كان، له دورۆژی رابردودا لیژنه‌كه به‌هاوكاری به‌ڕێوه‌به‌رایه‌تی ئاسایشی سلێمانی ده‌ستی به‌سه‌ر ژماره‌یه‌ك ئاژه‌ڵی سه‌ربڕدراودا گرتوه".\nئاماژەی بەوەشداوە،" ئه‌و ئاژه‌ڵانه‌ی له كۆڵان و شه‌قامه‌كان سه‌رده‌بڕدرێن، شوێنی سه‌ربڕین و فرۆشتن و گۆشته‌كه‌ش پشكنینه‌كانی ته‌ندروستی و ڤێتێرنه‌رییان بۆ ئه‌نجامنه‌دراوه بۆیه شیاوی خواردن و به‌كارهێنان نییه".\nراشیگه‌یاندووە،"قائیمقامی سلێمانی سه‌رجه‌م لیژنه‌كانی راسپاردوه له هه‌ر دوكان و شوێنێكی دیكه‌ی گۆشتفرۆشتن گۆشتی بێمۆری نه‌پشكنراوییان بینیده‌ستی به‌سه‌ردابگرن و شوێنه‌كه و خاوه‌نه‌كه‌شی روبه‌ڕوی رێكاری یاسایی بكه‌نه‌وه".\nسه‌رۆكی لیژنه‌كه كه هاوكات نوێنه‌ری به‌رێوه‌به‌رایه‌تی ڤێتێرنه‌ری سلێمانییه، داوا له هاوڵاتیانی شاری سلێمانی ده‌كات: بۆ پاراستنی ته‌ندروستی خۆیان و خێزانه‌كانیان ئه‌و جۆره گۆشته مه‌كڕن له شه‌قام و كۆڵانه‌كان به‌ده‌ر له رێنماییه‌كانی ته‌ندروستی و ڤێتێرنه‌ری سه‌رده‌بڕرێن و ده‌فرۆشرێن، له‌كاتی هه‌بونیدا لیژنه هاوبه‌شه‌كانی قائیمقامیه‌ت ئاگادار بكه‌نه‌وه".\n12/1/2021 12:57:43 PM


له ماوه‌ی ڕۆژانی ڕابردوودا، بۆ جارێكی دیكه، ته‌وه‌ری “سیاسه‌تی بردنه‌سه‌ره‌وه‌ی جه‌معییه‌ت“، كه به‌رده‌وام له لایه‌ن خامنه‌ییه‌وه ته‌ئكیدی له‌سه‌ر كراوه، كێشرایه ناو لاپه‌ڕه‌ی یه‌كه‌می ڕۆژنامه و تۆڕه كۆمه‌ڵایه‌تییه‌كانی ئێرانه‌وه. ڕۆژی پێنجشه‌ممه ٢٥ی مانگی به‌فرانبار، “كۆبرا خه‌زعه‌لی“، سه‌رۆكی “شۆرای فه‌رهه‌نگی كۆمه‌ڵایه‌تیی ژنان“، ڕایگه‌یاند كه مه‌جلیسی شۆرای ئیسلامی، یاسای “غه‌ربالگه‌ریی ئیجباریی زایمان” هه‌ڵده‌وه‌شێنێته‌وه. “غه‌ربالگه‌ریی زایمان” به كۆمه‌ڵێك تێستی خوێن و سۆنۆگرافی ده‌وترێ، كه له‌و ڕێگه‌وه، دایك و باوك، پێشتر، له سڵامه‌تی كۆرپه‌ڵه‌كه‌یان پێش له دایك بوون ئاگادار ده‌كرێنه‌وه. له ڕێگه‌ی ئه‌م تێستانه‌وه، ده‌كرێ به‌ربه له‌دایك بوونی منداڵانی كه‌م‌ئه‌ندام و نوقسانی زگماكی بگیرێت. ئه‌وه‌ش له حاڵێك دایه كه، سه‌ره‌ڕای ئه‌وه‌ی ئه‌م یاسایه هێشتا به‌كرده‌وه‌ش ده‌رنه‌هاتووه، به پێی ڕاگه‌یاندنی ڕێكخراوی بێهزیستیی ئێران، ساڵانه لانیكه‌م ٣٥ هه‌زار منداڵی كه‌م‌ئه‌ندام له ئێران له دایك ده‌بێت. هه‌ربۆیه، له‌ئێستاوه ده‌توانین به‌وه بگه‌ین كه ئه‌گه‌ر وه‌ها سیاسه‌تێك به‌كرده‌وه ده‌ربێت، كۆمه‌ڵگا له‌گه‌ڵ چ كاره‌ساتێك به‌ره‌وڕوو ده‌بێته‌وه.\n“غه‌ربالگه‌ریی زایمان” سیاسه‌تێكه كه له زۆربه‌ی وڵاتانی جیهان‌دا باوه و به‌ڕێوه‌ده‌چێت. له حاڵێك‌دا كه له هه‌موو جیهان هه‌وڵ ده‌درێ كه تێسته‌كانی غه‌ربالگه‌ری، به‌خۆڕایی ئه‌نجام بدرێت و چالاكیی فێركاری و هانده‌رانه له‌م بواره‌دا بۆ دایكان بخرێته ده‌ستووری كاره‌وه، له ئێران به‌نیازن ئه‌م سیاسه‌ته بسڕنه‌وه. له وڵاتێك‌دا كه هاوسه‌رگیریی منداڵان ڕێگه‌پێدراوه، له وڵاتێك‌دا كه هاوسه‌رگیریی فامیلی باوه، له وڵاتێك كه به‌دخۆراكی و له‌خوارێ بوونی ئاستی ته‌ندرووستی و ده‌یان ئازاری كۆمه‌ڵایه‌تیی دیكه، ڕاسته‌وخۆ له‌سه‌ر ژیانی كۆرپه‌ڵه‌ی ناو زگی دایك كاریگه‌ری داده‌نێ و ئاكامه‌كه‌ی ده‌یان جۆر زیان و نوقسانی زگماكییه، ڕێگری كردن له “غه‌ربالگه‌ری“، جه‌نایه‌تێكه وه‌ك هه‌موو ئه‌و جه‌نایه‌تانه‌ی دیكه، كه كۆماری ئیسلامی خه‌ریكه ئه‌نجامیان ده‌دات.\nبه‌ڵام هه‌وڵی مه‌جلیسی ئیسلامی بۆ ڕێگری كردن له “غه‌ربالگه‌ریی زایمان“، هه‌وڵێكی له‌ناكاو نییه. په‌یگریی ئه‌م بابه‌ته ده‌گه‌ڕێته‌وه بۆ ئه‌و فه‌رمانانه‌ی كه عه‌لی خامنه‌یی، له پێوه‌ند له‌گه‌ڵ پێویستیی دوو به‌رابه‌ر بوونی جه‌معییه‌تی ئێران، ده‌ری كردوون. ئه‌و فه‌رمانانه هه‌رچه‌ند مانگ جارێك له لایه‌ن ناوبراوه‌وه ته‌ئكیدیان له‌سه‌ر ده‌كرێته‌وه. به‌دوای فه‌رمانه‌كانی خامنه‌یی بوو كه ده‌ستبه‌جێ مه‌جلیس و “شۆرای باڵای فه‌رهه‌نگی“، چه‌ندین مادده‌یان په‌سند كرد تا بنه‌ماڵه‌كان به‌ره‌و هه‌بوونی منداڵی زیاتر هان بده‌ن. وه‌زاره‌تی بێهداشت، هه‌مووجۆره خزمه‌تگوزارییه‌كی له‌پێناو كۆنتڕۆڵ كردنی جه‌معییه‌ت و ڕێگری كردن له دوو گیان بوون، ڕاگرت. كاڵاكانی ڕێگری كردن له دووگیان بوونیان له نه‌خۆشخانه ده‌وڵه‌تییه‌كان‌دا سنووردار كرد. له به‌رامبه‌ردا ده‌ستیان دایه ته‌بلیغاتی هانده‌رانه‌ی به‌رین بۆ منداڵ‌دار بوون. زیاد كردنی قۆناغی مه‌ره‌خه‌سی زایمان بۆ دایكان و له‌به‌رچاوگرتنی مه‌ره‌خه‌سی دوو حه‌فته‌یی بۆ باوكان، خۆڕایی كردنی زایمانی سرووشتی له نه‌خۆشخانه ده‌وڵه‌تییه‌كان، به تاوان له‌قه‌ڵه‌م دانی له‌بار بردنی كۆرپه‌ڵه، له زومره‌ی ئه‌و هه‌وڵانه بوون.\nئه‌گه‌رچی سه‌رانی ڕژیم شعووری كۆمه‌ڵایه‌تیی خه‌ڵكیان به‌كه‌م دانا. به‌ڵام خه‌ڵك به‌ئاسانی ته‌سلیمی ئه‌م سیاسه‌ته نه‌بوون. هه‌وڵه‌كانی ڕژیم له لایه‌ن خه‌ڵكه‌وه بایه‌خیان پێنه‌درا. په‌ره‌سه‌ندنی جه‌معییه‌ت له ئێران بۆ یه‌كه‌مین جار گه‌یشته ژێر یه‌ك له‌سه‌د. ئاكامی هه‌موو ئه‌م هه‌وڵه دژه‌مرۆییانه نه‌ته‌نیا چوونه‌سه‌ره‌وه‌ی جه‌معییه‌تی دڵخوازی خامنه‌یی لێنه‌كه‌وته‌وه، به‌ڵكوو له‌بار بردنی شاراوه‌ی كۆرپه‌ڵه، به‌هۆی باروودۆخی ناسالم، گیانی زۆرێك له دایكانی خسته مه‌ترسییه‌وه. ئاماره‌كان نیشانیان داوه كه هه‌رچی عه‌لی خامنه‌یی زیاتر له‌سه‌ر منداڵ‌دار بوون ته‌ئكیدی كردووه و ده‌وڵه‌تی به‌ره‌و ئه‌نجامدانی هه‌وڵی خێرا بردووه، خه‌ڵكی ئێران، كه‌متر خۆیان خستووه‌ته باروودۆخی دڵخوازی ئه‌وه‌وه.\nله حاڵێك‌دا كه نیزامی چینایه‌تیی پیاومه‌زن و ڕژیمی ئیسلامیی ده‌سه‌ڵاتدار، هه‌وڵ ده‌دات كه مافی سه‌ره‌تایی و ئینسانیی ژن به‌رامبه‌ر به جه‌سته‌ی خۆی، لێ زه‌وت كات، ژنانی ئێران، له‌وه زیاتر، پێشێل كرانی ئه‌م مافه‌یان بۆ ته‌حه‌مول ناكرێت و هه‌روه‌ك چۆن حیجاب و پۆششی ئیجباری وه‌لا ده‌نێن، له به‌رامبه‌ر زه‌وت كردنی مافی منداڵ‌دار بوونیش‌دا، موقاومه‌ت ده‌كه‌ن.\nبه‌ڵام به‌داخه‌وه، دووكه‌ڵی ئه‌م سیاسه‌ته به‌ئاشكرا دژه‌ژنه، پتر له هه‌مووان، ده‌چێته چاوی ژنانی كرێكار و زه‌حمه‌تكێش و هه‌ژاری كۆمه‌ڵگاوه. هه‌ژاریی به‌رین و بێسنوور، له‌خوارێ بوونی ئاستی ته‌ندرووستی و ده‌رمان، به‌كارهێنانی ده‌رمانی ناستاندارد بۆ ڕێگری كردن له دووگیان بوونی نه‌خوازراو، له‌بار بردنی ناسالم و مه‌ترسیداری كۆرپه‌ڵه، موقاومه‌ت كردن له‌م بواره‌ی بۆ ژنانی زه‌حمه‌تكێش، پڕ له ژان و تاقه‌ت‌پڕووكێن كردووه. هه‌ر بۆیه پێداگریی كۆماری ئسیلامی له‌سه‌ر ئه‌م سیاسه‌ته، كه به‌ئاشكرا ئاكامی پێچه‌وانه‌شی بووه، جه‌نایه‌تێكی دیكه‌یه له ئاستی كۆمه‌ڵایه‌تی‌دا، كه له‌دژی ژنانی ئێران به‌ڕێوه‌ده‌چێ.


« گه‌ڕانه‌وه 1 ... 63 64 65 66 67 ... 237 داهاتوو »\nسڵاو له هه‌موان..\nئه‌م کاته‌تان باش دوای ماوه‌یه‌ک دابڕانم له یانه به هۆی خوێندنه‌وه ده‌رناکه‌وم له یانه ئینشاالله خوێندن ماوه‌یه‌کی که‌می ماوه گرنگ ماوه‌که‌ی نیه گرنی ئه‌وه‌یه که ئه‌نجامه‌که‌مان باش بێت ئینشاالله ئه‌نجامی هه‌موان باش ده‌بێت دواتر هه‌موان پێکه‌وه ده‌گه‌ڕێینه‌وه بۆ خزمه‌ت کردن ئینشاالله\nئیسته هه‌ر حه‌زم کرد خزمه‌تێکی بچوکتان بکه‌م ئینشاالله به‌دڵی هه‌موان ده‌بێت\nبه‌رنامه‌یه‌کم بۆ ئاماده کردون که به ڤیژوه‌ل به‌یسک دروست کراوه خۆم دروستم نه‌کردوه به‌ڵکو له سایتێکی ئینگلیزیه‌وه دام گرتوه له‌به‌ر گرنگی به‌رنامه‌که حه‌زم کرد بۆتان شی بکه‌مه‌وه وه پێشکه‌شتانی بکه‌م ئه‌م به‌رنامه‌یه زۆر زۆر باشه بۆ وفڵ کردنی فۆڵده‌ر وه پاراستنی وه قه‌باره‌که‌شی زۆر زۆر که‌مه که هه‌ر باس نه‌کرێت باشتره وه زۆر زۆر سه‌رکه‌وتووه گه‌ر بۆ یه‌ک جاریش به‌کاری بهێنیت واز له سه‌رجه‌م به‌رنامه‌کانی قوفل کردن دێنیت وه شیکردنه‌وه‌ی به‌رنامه‌که‌شم له‌گه‌ڵ فۆڵده‌ری به‌رنامه‌که داناوه ماوه‌ته‌وه بڵێم\nتکایه تکایه تکایه که‌س ده‌ستکاری به‌رنامه‌که ناکات و دوای بیبات بڵاوی بکاته‌وه بڵێت خۆم دروستم کردوه تکایه با ئیمه واز له‌و کاره ناشرینه بهێنین وه له ئیسته‌وه هه‌موتان ئاگادارن که بۆ یه‌که‌مین جار له‌م یانه‌یه بڵاو بۆته‌وه هه‌موو مافێکی پارێزراوه بۆ ئه‌م یانه‌یه\nده‌سته‌کانت خۆش بێت به‌رێز\nئینشاالله له خوێندنه‌که‌شت سه‌رکه‌وتوو ده‌بی...\nدادگا 6 ساڵ ئینته‌رنێت له گه‌نجێك قه‌ده‌غه ده‌كات !!\n%١٠٠ کێشەی پۆرت کرنەوە چارەسەر بکە ، nVPN لێرە بکرە(VIP)\nداواکاری : بەرنامەیەکم دەوێ بۆ ڤیدیۆ......\nهەر پرسیارێکت لەسەر زمانی جاڤا هەیە لێرە بیکە...\nبۆ ئەوانەی پارە لە ئینتەرنێت بەدەست دەهێنن...\nسایتی T35 کرایه‌وه.....\nسایتێك بۆ به‌رز کردنه‌وه‌ی په‌ڕه ته‌زویره‌کانتان ( نوێ )\n36 یاری جاڤا بۆ سۆنی ئیریکسۆن\nسکرین سه‌یڤه‌رێکی جوان و چه‌ندانی تر\nبه‌رنامه‌یه‌ک بۆ پاراستنی فایله‌کانت به پاسۆرد (زۆر به‌هێز\nWe Are The Coders , We Are Changing The World\nده‌سته‌كانت خۆش هه‌ردی برام .خۆشحاڵ ده‌بین به گه‌رانه‌وه‌ت\nتكایه یارمه‌تی له تۆڕنێت\nتكایه یارمه‌تی له ps3\nچۆن یاری بکەم بە ئۆنلاین لە ps3 ؟\nچۆن ps3 كۆنێكت بكه‌م له‌گه‌ڵ wif ؟\nنرخى ps3 چه‌نده\nكێشه‌م هه‌یه له فیفا 14\nتكایه extensionی unfrend finderم ده‌وێت\nئائا بۆ رۆت كردن هیچ چاره‌سه‌رم هه‌یه\nچۆن مبایله‌كه‌م ڕۆت (ROOT ) بكه‌م (Sony Xperia -p)\nچۆن یانه‌كه‌م Back up بكه‌م؟؟؟\n05-01-2010, 07:03 PM (دواین ده‌ستكاری له لایه‌ن: 05-01-2010, 07:03 PM angrY young.)\n(05-01-2010, 05:59 PM)taneax نوسراوه: ده‌سته‌کانت خۆش بێت به‌رێز\nخۆپاراستن لە هاککەران ، بە وردی\nپاککردنەوەی flash drive، لە ڤایرۆسی shortcut\nخۆپیشاندانی کورده‌کانی باکور و وه‌ڵامی پۆلیسی تورکیا\n25 وێنه‌ى سروشتى زۆر جوان بۆ سه‌رdesktop \nهاك كردنى سايت به به‌رنامه‌ىhavij  [فيديو]\nهاككردنى 34 ئيمه‌يل و دياريه\nيارى shrek 4 به‌خۆرايى دابه‌زێنه\nروكارێكى جوانى ئالاى كوردستان\nبه‌م زوانه دۆمه‌ینی كوردیمان ده‌بێت و له بودجه‌شدا پاره‌ى ب\nسايتێك له‌گه‌ل 23000 ئه‌ندامه‌كانى و ئيمه‌يلى ئه‌ندامه‌كان\nئه‌ندام له: Aug 2008\nكيشةيةكم هةية لة قاموسي ئورؤ ديك عةرةبي ناخوينيتةوة\nكيشةم هةية لة قاموسي ئورؤ ديك\nكيشةيةكم هةية لة قاموسي ئورؤ ديك?\nبةرنامةيPowerISO 5.0بؤخويندنةوةي فايليISO\nبةرنامةيYour Uninstaller! بؤسرينةوةي بةرنامةلةرةگةوة\nهةموو فيرزنةكاني فوتوشوب بة بؤرتةبلي ليرا داكرة\nنازانم ئةمة جؤن بنوسم..تكاية يارمةتي.\nياريةكي زور خوش كة 8ياري لةخوكرتوة\nدةتواني كليلي كاسبير بكوري بةداكيرساني اينترنيتةوة -كراكي كاسبير\nكليلي نوي كاسبيرسكاي2011-2009-8\nبه‌م به‌رنامه‌یه‌فایلی وینرار چاك بكه‌ره‌وه\nلیرا هه‌موو به‌رنامه‌كانی كردنه‌وه‌ی سایتی انترنیت داگرن\nبزانە مۆبیلەکەت ئەصلیە یان عادی .....\nبزانە مۆبیلەکەت ئەصلیە یان عادیە ......\nWi-Fi کۆمپیوتەرەکەم نەماوە چۆن بیهێنمەوە\nخەتی نێتم نەماوە چۆن چاکی بکەم\nکێشه‌یه ک له یاهوو .. ناتوانم که‌س ادد بکه‌م\niphonakam Pr Bwa La aw\nKompyutarakam format nabe\nفریای سایته‌کانی گۆگل بکه‌ون هیچی نه‌ما هههه ....\nLaparay Fb Tek Chwa .....\nChon Awanay La FB Blockm Krdun Ba Yakjari Byan Srmawa\nزۆر سوپاس بۆ هه‌موان هیوادارم هه‌موان سه‌رکه‌وتو بین له گشت بواره‌کاندا دوباره‌سوپاس بۆ ئیوه\nده‌سته‌كانت خۆش كاك هه‌ردی، چاوه‌ڕێتین به ئه‌نجامێكی زۆر باشه‌وه بگه‌ڕێیته‌وه لامان\nئه‌ندام له: Feb 2008\nکێشه له یاهوو ماسنجر\nچۆن ده‌زانی وایه‌رلێسه‌که‌ت به‌کارده‌هێنن ؟\nچۆن پاسورد بۆ وایه‌رلێسه‌که‌م دابنێم\nکێشه‌ی وایه‌رلێس تکایه\nكاتيك ویندۆسه‌که‌ت ئیکسپایه‌ر بوو\nبراى بةريز دةس خؤشيت لى ئةكة ئايا ئةتوانم لة كؤليكشن بةكارى بهين من كؤليكشنى كؤمبيوتةر دروست ئةكةم ئايا ئةتوان بةكارى بهينم ...\nبراى بجوكت دانا ......


دەقی دیمانەی گۆڤاری سڤیل لەگەڵ سەرۆکی فەرمانگە\n1661 جار بینراوە| لەرێکەوتى : 2013-06-25\nسڤیل: بیلال سەعید\nسەرۆکی فەرمانگەی رێکخراوە ناحکومییەکانی ھەرێمی کوردستان بە(سڤیل)ی راگەیاند، ژمارەی رێکخراوە ناحکومییەکان لەکوردستان گەیشتوەتە ٦٨٣ رێکخراو و زۆرترینی لەھەولێرە.\nھەرچەندە پێش دروستبوونی فەرمانگەی رێکخراوە ناحکومییەکان، ٦٧٥ رێکخراو لەوەزارەتی ناوخۆی ھەرێم تۆمار کرابوون، بەڵام دوای دامەزراندن و دەستبەکاربوونی فەرمانگەی ناوبراو ژمارەی ئەو رێکخراوانەی بەمەبەستی تۆمارکردنی ناوەکانیان سەردانی فەرمانگەکەیان کردووە، گەیشتووەتە ٦٨٣ رێکخراو.\nفازڵ عومەر، سەرۆکی فەرمانگەی رێکخراوە ناحکومییەکانی ھەرێمی کوردستان، ئاماژە بەوە دەدات، کە تەنھا ٥٣٠ رێکخراو لەو رێکخراوانە بەڵگەنامەی تۆمارکردنی پێبەخشراوەو ژمارەکەی دیکەش لەپڕۆسەی وردبینیکردندان.\nبەپێی وتەی فازڵ عومەر، ٣٨٥ رێکخراو لەکۆی ٥٣٠ رێکخراوە تازە دامەزراون و ١٠٣ رێکخراوی دیکە، کە پێشتر مۆڵەتیان ھەبووە خۆیان گونجاندووەو ١٣ رێکخراوی عێراقی و ٢٧ رێکخراوی بیانی و دوو رێکخراوی تۆڕی رێکخراوەکان لەفەرمانگەکەیان تۆمارکراوە.\nسەرۆکی فەرمانگەی رێکخراوە ناحکومییەکانی ھەرێمی کوردستان، دووپاتیدەکاتەوە، کە ژمارەی رێکخراوەکان لەشارێکەوە بۆ شارێکی دیکە جیاوازە، بەڵام زۆرترین ژمارەی ئەو رێکخراوانە کەوتوونەتە سنووری پارێزگای ھەولێرەوە، کە ژمارەیان ٢٥٢ رێکخراوەو لەسلێمانیش ١٤٥ رێکخراو و لەدھۆک ٥٢ رێکخراو و لەکەرکوکیش ٤٣ رێکخراو تۆمارکراون.\nفازڵ تێبینی ئەوەی کردووە، کە رێژەی ئەو رێکخراوانەی تازە دادەمەزرێن زیاترە بەبەراورد لەگەڵ رێکخراوە تۆمارکراوەکان و ١٥ی حوزەیرانی ئەمساڵیشی بەدوا وادەی تۆمارکردنی رێکخراوەکان دیاریکرد.\nگەرچی ئەو ژمارەیەی باسدەکرێت بەلای بەشێک لەڕۆشنبیران و رۆژنامەنوسانەوە ژمارەیەکی ئیجگار زۆرە بۆ رێکخراوە ناحکومییەکانی کوردستان، بە بەراورد بەژمارەی دانیشتوان و رووبەری ھەرێمی کوردستان، بەڵام فازڵ ئاشکرایدەکات کە ئەوان نین مۆڵەت دەدەن بەڕێکخراوەکان، “بەڵکو یاسا رێگەی بەدروستبوونی ڕێکخراوەکان داوەو ئێمەش بەپێی یاسا کار دەکەین.\nسەرۆکی فەرمانگەی رێکخراوە ناحکومییەکان جەختیش دەکاتەوە، کە ئەو ژمارەیە زۆر نییەو دەڵێ “بەڕای من بۆ ھەرێمی کوردستان کە ژمارەی دانیشتوانی نزیکەی ٥ ملیۆن کەسە، ھەبوونی ھەزار یان دوو ھەزار و سێ ھەزار رێکخراو ژمارەیەکی زۆر نییە.\nئەو بەرپرسەی فەرمانگەی رێکخراوە ناحکومییەکان وڵاتی ئەستۆنیا بەنموونە دەھێنێتەوە، کە دوای ئازادبوونی لەژێر دەسەڵاتی یەکێتی سۆڤییەت لەساڵی ١٩٩٢ ژمارەی دانیشتووانەکەی تەنھا ملیۆنێک و سێ سەد ھەزار کەس بووە، بەڵام ٣٣ ھەزار رێکخراوی ناحکومی لەوڵاتەکەدا کاریان کردووە.\nفازڵ کاتێک باسی ئەزموونی وڵاتێکی وەک ئەستۆنیا دەکات، جیاوازییەکانی نێوان ئەو وڵاتە و ھەرێمی کوردستانیش ناشارێتەوەو پێی وایە کە دیموکراسییەت لەھەناوی کۆمەڵگەی ئەستۆنی لەدایکبووە، لەکاتێکدا ھەرێمی کوردستان دیموکراسییەتی ئەوروپی دەگوازێتەوە.\nئەو بۆچوونیشی وایە، کە ئێستا دەرفەتی باش رەخساوە بۆ پێکەوەکارکردنی حکومەت و رێکخراوەکانی کۆمەڵگەی مەدەنی و کۆمەڵگەی بێ ڕێکخراویش بەکۆمەڵگەیەک دەشوبھێنێت کە کەموکورتی تێدایە.\nبەپێی تۆمارە فەرمییەکانی فەرمانگەی رێکخراوە ناحکومییەکانی کوردستان، ئەو رێکخراوانەی تۆمارکراون لەبوارە جیاجیاکاندا کار دەکەن و سەرۆکی فەرمانگەکەش ئومێدی ئەوە دەخوازێت کە رێکخراوەکان بتوانن کۆمەڵگەی کوردی بگەیەنن بەقۆناغێکی دیکەو لەئاستی ئەو ئامانجانە بن، کە لەپەیڕەو و پڕۆگرامی خۆیان دایانڕشتووە.\nلەیەکەمین قۆناغی وەرگرتنی پڕۆژەی رێکخراوە ناحکومییەکان لەلایەن فەرمانگەی رێکخراوە ناحکومییەکانەوە، کە لەسەرەتای مانگی نیسانی رابردوو دەستیپێکرد و ماوەی بیست رۆژی خایاند، ٢٧٣ رێکخراو و ٢٢٣ پڕۆژەیان پێشکەشکردووە، کە تایبەت بوون بەو سێکتەرانەی لەلایەن حکومەت و ھاووڵاتیانەوە بایەخیان پێدەدرێت.\nفازڵ عومەر ئاماژەی بەوەدا کە “لەکۆی ئەو پڕۆژانەی پێشکەش کراون، تەنھا ١٢٦ پڕۆژە پەسەندکراون و ٩٧ پڕۆژەش بەھۆی بوونی کەموکورتییەوە رەتکراونەتەوەو لەئێستاشدا بەھاوکاری رێکخراوەکان کار بۆ پڕکرندنەوەی کەموکورتییەکان دەکەین.\nبەپێی وتەکانی ناوبراو یەکێک لەئامانجە گرنگەکانی فەرمانگەکە لەمساڵدا وەرگرتنی زۆرترین پڕۆژەیە بەمەبەستی خزمەتکردنی زیاتری کۆمەڵگەی کوردستان.\nلەیاسای بودجەی پەسەندکراوی ساڵی ٢٠١٣ی ھەرێمی کوردستاندا بڕی پانزە ملیار دینار بۆ فەرمانگەی ڕێکخراوە ناحکومییەکان تەرخان کراوەو سەرۆکی فەرمانگەکەش ئاشکرایدەکات، تا کۆتایی مانگی ئایاری ئەمساڵ بڕی سێ ملیار و حەوت سەد ملیۆن دینار بەشێوازی پێشووتر دراوە بەڕێکخراوەکان و “بڕەکەی دیکەش بە سێ فەیس دەدرێت بەفەرمانگەکە و تا ئێستاش تەنھا یەک فەیسی وەرگیراوە.\nسەرۆکی فەرمانگەی رێکخراوە ناحکومییەکان دووپاتیکردەوە، کە لەئێستادا تەنھا رێکخراوە ناحکومییە خۆماڵییەکان دەتوانن لەو بودجەیە سوودمەند بن، بەڵام ئاشکراشیکرد “ھەوڵدەدەین لەساڵی ئایندەدا ڕێکخراوە عێراقی و بیانییەکانی ناو ھەرێمیش سوودمەندبن لەبودجەکەو مەبەستیشمان لەو ھەوڵدانە ئەوەیە کە ڕێکخراوە عێراقی و بیانییەکان کێبڕکێ بکەن لەنێوان خۆیاندا بۆ ئەنجامدانی کار و چالاکی زیاتر.


لە چەند ڕۆژی ڕابردوودا، حکوومەتی ئیسلامیی ئێران ناوچەی سنوورییەکانی ڕۆژهەڵات و هەرێمی کوردستانی عێراقی تۆپباران کرد و لەو تۆپباران کردنەدا حکوومەتی ئێران لە تۆپی فۆسفۆری کەڵکی وەرگرتووە و بوو به هۆی گیان لە دەستدانی دوو پێشمـەرگەی "حدکا" و هەروەها خەسارێکی بەرچاوی بە ژینگەی ناوچەکانی سیدەکان و چۆمان گەیاندووە.\nئاژانسی هەواڵدەریی کوردپا لەو پەیوەندییەدا وتووێژێکی لەگەڵ "پەرویز ڕەحیم قادر" مامۆستای زانستە سیاسییەکان لە زانکۆی سەلاحەدین لە شاری هەولێر پێکهێناوە.\n١- لەچەند ڕۆژی ڕابردوودا حکوومەتی ئێران لە کاتی تۆپباران کردنی خاکی هەرێمی کوردستان لە تۆپی فۆسفۆڕ کەڵکی وەرگرتووە؛ ئەمەش بەپێی کۆنوانسیۆنی ژنێڤ لە ساڵی ١٩٨٠ جینایەتی جەنگی بە ئەژمار دێت بە تایبەتی لەو شوێنانەی کە "غیر نظامی" لێیە، جەنابت چۆنی هەڵدەسەنگێنی؟\nسه‌رچاوه http://www.kurdpa.net/sorani به‌سته‌ری بابه‌ت http://www.kurdpa.net/sorani/dreje/73730


ژیان | ڕاپۆرتی تایبەت | نەوت سامانێکی هەڕاجکراو و داهاتێکی تاڵانکراو\n2020-07-13 | 295 جار خوێندراوەتەوە\nداهاتی نەوت بۆ کوێ دەڕوات و کێ سودمەندی سەرەکیە؟ لە کۆی 8 ملیار 500 ملیۆن دۆلاری ساڵی رابردوو لەسەدا چەندی بۆ خەڵک و حکومەت بووە؟\nماوەی چەند ساڵێکە هەناردەکردنی نەوت لە لایەن حکومەتی هەرێمی کوردستانەوە بووەتە گرێکوێرەیەکی گەورە بۆ حکومەتی ناوەندیی و سەر ئێشەیەکی گەورە بۆ نوێنەرانی کورد لە بەغدا، حکومەتی عێراقیش تۆڵەی خۆی لە فەرمانبەرانی هەرێمی کوردستان دەکاتەوە.\nلەو نێوەندە زەرەرمەندی سەرەکی فەرمانبەرانی هەرێمی کوردستان و سودمەندی سەرەکی کۆمپانیا حیزبییەکانن، بەردەوام بەغدا موچەی فەرمانبەرانی هەرێمی کوردستان دەبڕێت و فەرمانبەرانیش کەوتوونەتە بارێکی دەرونی روخێنەر و ناهەموار ئەوە جگە لە راگرتنی تەمویلی پرۆژەکان و بەشێکی زۆری شایستە داراییەکانی هەرێمی کوردستان.\nحکومەتی هەرێمی کوردستان خۆی نەوت دەفرۆشێت و ناتوانێت موچەی فەرمانبەران و بودجەی خۆی دابین بکات، ئەگەر حکومەتی هەرێمی کوردستان نەوتەکەی لە رێگەی بەغداوە هەناردە بکات دوو هێندە زیاتر پارەی لەوە دەست دەکەوێت کە خۆی بیفرۆشێت.\nئەگەر ساڵی 2019 وەک نمونە وەرگرین، حکومەتی هەرێمی کوردستان لەو ساڵەدا بە بەهای 8 ملیار و 500 ملیۆن دۆلار نەوتی فرۆشتووە، لە هەمان ماوەدا 4 ملیار و 500 ملیۆن دۆلار لە بەغداوە بۆ هەرێمی کوردستان نێردراوە، 2 ملیار دۆلار داهاتی ناوخۆیی هەبووە، کە کۆی گشتی ئەو پارەی دەست حکومەت کەوتووە دەکاتە 15 ملیار دۆلار (گرافیک)، ئەوەش گەورەترین داهات بووە لە یەکەم کابینەی حکومەتی هەرێمی کوردستان تاوەکو ئەمڕۆ.\nلەو 8 ملیار دۆلارەی فرۆشتنی نەوت تەنیا 2 ملیار دۆلاری بۆ خەڵک و حکومەتی هەرێمی کوردستان ماوەتەوە، 6 ملیار دۆلاری رۆشتووە بۆ خەرجی کە لە رووی ئابوورییەوە بە کارەساتێکی گەورە مەزەندە دەکرێت، لەو 6 ملیار دۆلارە 700 ملیۆن دۆلار دراوە بە کرێی گواستنەوەی نەوت لە رێگەی ئەو بۆرییەی کە حکومەت خۆی دروستی کردووە و فرۆشتوویەتی بە کۆمپانیای رۆسنەفتی رووسی کە چەند ساڵێک پێش ئێستا بەهۆی قەرزارییەوە فرۆشتی.\nلەکاتێکدا حکومەت ئەو بۆرییە نەوتەی بە کەمتر لە 1 ملیار و نیو دۆلار فرۆشتووە، تاوەکو 25 ساڵ، حکومەتی هەرێمی کوردستان ، دەبێت ساڵانە 700 ملیۆن دۆلار بدات بە کۆمپانیای رووسنەفت بۆ کرێی هەناردەکردنی نەوت، ئەو 700 ملیۆن دۆلارەکە دەیدات بەو کۆمپانیایە بەشی موچەی مانگێکی فەرمانبەرانی هەرێمی کوردستان دەکات.\nلە 8 ملیار و نیوەکە 400 ملیۆن دۆلار دراوە بە تورکیا بۆ کرێی گواستنەوەی نەوت، 700 ملیۆن دۆلاریش دراوە بە کرێ و حەقدەستی ناوخۆی بۆ کەرتی کارەبا و پاڵاوگەکان، 600 ملیۆن دۆلار قەرزی حکومەت دراوەتەوە، 2 ملیار دۆلار دراوە بە حەقدەستی کۆمپانیا نەوتییەکان.\nبەپێی ئەو لێکۆڵینەوانەی لەبواری نەوت کراوە، ئەگەر حکومەتی هەرێمی کوردستان خۆی نەوت بفرۆشێت لە 70٪ی داهاتەکەی دەڕوات و لە 30٪ بۆ دەمێنێتەوە .\nساڵی 2013 حکومەتی هەرێمی کوردستان 14 ملیار دۆلار داهاتی هەبووە کە لەبەغداوە هاتووە، لەو 14 ملیارە 12 موچە بەتەواوی دراوە، سەدان پرۆژەی گەورە و بچووکی پێ دروستکراوە دەتوانین بڵێین هەموو پارەکە بۆ خەڵک خەرج کراوە، بەڵام ساڵی 2019 لەکاتێکدا حکومەتی هەرێمی کوردستان 15 ملیار دۆلار داهاتی هەبووە تەنیا 5 ملیار دۆلاری بۆ ماوەتەوە و بۆ خەڵک خەرج کراوە، 10 ملیار دۆلاری بۆ قەرز و خەرجی رۆیشتووە.\nئەوەش وەک پسپۆڕانی ئابوری دەڵێن سەلمێنەری ئەو راستییەیە کە لە فرۆشتنی نەوتی هەرێمی کوردستان گەندەڵی و بەهەدەردانی بێ شوماری تێدایە و فرۆشتنی نەوت تەنیا لە بەرژەوەندی کۆمپانیا حیزبییەکان و دەستەو گروپی دیکەدایە نەک خەڵک و حکومەت.\nبا راستییەکیش لەبارەی دۆسییەی بە هەدەردانی پارەی نەوت بخەینە روو، حکومەتی عێراق لە هەندێک شوێن بیری نەوتی لێداوە 7 ملیۆن دۆلاری تێچووە بەڵام لە هەرێمی کوردستان 70 ملیۆن دۆلاری تێدەچێت.\nحکومەتی هەرێمی کوردسیتان خۆی نزیکەی 3 هەزار پێشمەرگەی لە لیوای نەوت و گازن هەیە و موچەکەشیان دابیندەکات، بەڵام، دەیان ملیۆن دۆلار دەدات بە کۆمپانیا ئەمنییەکان بۆ پاراستنی کێڵگەکان و بۆریی نەوت.\nخەڵک مافی خۆیەتی بپرسێت ئایا قەیرانی دارایی بە دواخستن و بڕینی موچەی فەرمانبەران چارەسەر دەبێت یان رێکخستنەوەی کەرتی نەوت .\nیەکێتی نیشتمانی کوردستان و بزووتنەوەی گۆڕان وەک دوو لایەنی سەرەکی ناو حکومەتی هەرێمی کوردستان فشارەکانیان لەسەر پارتی دیموکراتی کوردستان چڕکردووەتەوە بۆ ئەوەی حکومەت ناچار بکرێت تاوەکو لەبری بڕینی موچەی فەرمانبەران چاکسازی لە داهات بەتایبەتی چاکسازی لە کەرتی نەوت بکرێت.\nبەهۆی هەڵە یان نەزانی و گەندەڵییەکان لە دۆسییەی نەوت فەرمانبەران لە کابینەی هەشتەم قوربانی گەورەیان پێدرا لە پێناو کۆمپانیاکانی نەوت و موچەکانیان پاشەکەوت کرا بەڵام ئەم کابینەیەش بەنیازە هەمان کاری کابینەکەی پێش خۆی دوبارە بکاتەوە، بەبێ ئەوەی چاکسازی لە داهات بکات.


یونسێف هۆشداری لەمەڕ مردنی منداڵان لە کەمپی ئەلهۆل دەدات\nکاربەدەستانی نەتەوە یەکگرتووەکان نیگەرانن لە زیادبوونی مردنی منداڵان لە کەمپێکی پەنابەرانی باکووری ڕۆژهەڵاتی سوریا.\nیونیسێف ڕۆژی چوارشەممە گوتی ڕاپۆرتی بەدەست گەیشتووە کە لەم هەفتەیەدا لە کەمپی ئەلهۆل کوڕێکی تەمەن 15 ساڵان کوژراوە، ئەمەش پاش دوو هەفتە لەوەی کوڕێکی تەمەن 16 ساڵان تەقەی لێکراو کوژرا.\nئەلهۆل کە 62 هەزار کەسی تێدایە لە ناویاندا هەزاران خێزانی بیانی چەکدارانی داعش، لەم هەفتانەی دواییدا کوشتنی دانیشتوانی زیادی کردووە.\nبۆ ڤیکتۆر نیلەند، نوێنەری یونیسێف لە سوریا، لە بەیاننامەیەکدا ڕۆژی چوارشەممە ڕایگەیاند"دۆخی ئەمنی کەمپەکە بە کوشتنی 40 گەورە و دوو منداڵ لە سەرەتای ساڵەوە تێکچووە- کە تەنیا لە مانگی سێدا 16 کەس تیایدا کوژراون."\nنیلەند داوای لە دەسەڵاتدارانی کەمپەکە کرد "سەلامەتی منداڵان و هەموو دانیشتوانی کەمپەکە بپارێزن."\nکەمپی ئەلهۆل لەلایەن هێزەکانی سوریای دیموکرات (هەسەدە) بەڕێوەدەبرێت، کە هاوپەیمانییەکی سەربازییە و لە شەڕی دژی داعش هاوکارێکی سەرەکی ئەمەریکا بووە.\nشێخمووس ئەحمەد، بەرپرسی ئۆفیسی کاروباری پەنابەران لە بەڕێوەبەرایەتی خۆسەریی سەر بە هەسەدە لە باکوور و ڕۆژهەڵاتی سووریا ڕایگەیاند، منداڵەکە لە نێو خوێندنگایەکی ناو کەمپەکە کوژراوە.\nئەحمەد لە پەیوەندییەکی تەلەفۆنیدا بە دەنگی ئەمەریکای گوت " ئەو کوڕە کە سوریایی بووە، لە کاتێکدا لە قوتابخانە بوو بە چەقۆ لێدراوە." ئەو گوتیشی "هێزە ئەمنییەکانی ئێمە لە کەمپەکە لە ئێستادا لێکۆڵینەوە لە ڕووداوەکە دەکەن."\nئەو هۆکاری زیادبوونی توندوتیژییەکانی ئەمدواییانەی ناو کەمپەکەی گەڕاندەوە بۆ زیادبوونی چالاکییەکانی شاندەکانی داعش لە ناو و دەرەوەی کەمپەکە.\nئەحمەد گوتیشی "لە شەواندا کەمپەکە بە شێوەیەکی بەرچاو لەژێر کۆنترۆڵی ئەواندایە و زۆربەی توندوتیژییەکان لەو کاتانەدا ڕوودەدەن، کەمپێکی گەورەیە و هێزە ئەمنییەکانی ئێمە سەرچاوەیان کەمە تا بتوانن هەمیشە لە ژێر کۆنترۆڵ بیهێڵنەوە."\nنیلەند گوتی توندوتیژییەکان ئەوە دەردەخەن کە پێویستییەکی دەستبەجێ هەیە بۆ دۆزینەوەی چارەسەررێکی درێژدەم بۆ ئەو منداڵانەی لە کەمپەکەدان.\nگوتیشی "پێویستە منداڵانی سوریا بە سەلامەتی دووبارە لە کۆمەڵگا ناوخۆییەکانیان یەکبگرنەوە، منداڵانی بیانی بە شێوەیەکی سەلامەت و گونجاو بگەڕێندرێنەوە بۆ وڵاتە کانی خۆیان."\nبەڵام بەرپرسانی خۆجێهی دەڵێن کاری دەستبەجێ پێویستە بۆ پاراستنی ئەو منداڵانە.\nئەحمەد لە لێدوانەکەیدا بۆ دەنگی ئەمەریکا گوتیشی "جگە لەو توندوتیژیانەی ڕۆژانە بەرامبەریان ئەنجام دەدریت، هەروەها دەبینین چەندین منداڵ لەلایەن دایک و باوکیانەوە بەرەو ڕادیکاڵ بوون دەبرێن، کە هەندێکیان هێشتا ئایدۆلۆژیای توندڕەوی داعشیان هەیە."\nئەو گوتیشی" ئەوەی لەئێستادا زۆر پێویستە سەنتەرێکی گەورەی هاتنەوەسەرخۆیە بۆ ئەو منداڵانە، دوور لەژینگەی ژەهراوی ناو کەمپی ئەلهۆل."\nهەسەدە لە ماوەی ڕابردوودا چەند سوریاییەکی لە کەمپەکە ئازاد کرد، لە ناویاندا چەند منداڵیش، هەروەها چەندین وڵات بەشێک لە هاوڵاتیانیان بردۆتەوە بە تایبەتی ژن و منداڵەکان.


زەریف: وتووێژ لەگەڵ مەکرۆندا ئەرێنی بوو - SAHAR KURDISH (Sorani)\nزەریف: وتووێژ لەگەڵ مەکرۆندا ئەرێنی بوو\nوەزیری دەرەوەی کۆماری ئیسلامیی ئێران سەرلەئێوارەی رۆژی هەینی دیدارەکەی لەگەڵ سەرۆک کۆماری فەڕانسە بە شیاو ناوبرد و وتی: ئەو وتووێژە لەدرێژەی پەیوەندییە تەلەیفونییەکانی سەرۆک کۆمارانی دوو وڵات لەچەند حەوتەی ڕابردوودا ئەنجامی گرت.\n"محەممەد جەواد زەریف" وەزیری دەرەوەی ئێران پاش دیدار لەگەڵ "ئێمانۆئێل مەکرۆن" سەرۆک کۆماری فەڕانسە لە نێو کۆڕی پەیامنێراندا لەپاریس، وتی: دوولایەن لەو چاوپێکەوتنەدا چەند پێشنیارێکیان خستەڕوو لەبارەی چۆنیەتی جێ بەجێ کرانی ڕێککەوتنی ئەتۆمی و چەند هەنگاوێک کە پێویستە دوولایەن هەڵیگرن.\nوەزیری دەرەوەی کۆماری ئیسلامیی ئێران هەروەها وتی: یەکێتی ئوروپا دەبێ پێبەند بێ بە وادەکانی لەچوارچێوەی ڕێککەوتنی ئەتۆمی و هەروەها ئەو بەڵێنیانەی پاش چوونەدەری یەکلایەنەی ئەمریکا لەو ڕێککەوتنە نێودەوڵەتییە داویەتی.\nوەزیری دەرەوەی کۆماری ئیسلامیی ئێران سەرلەئێوارەی رۆژی پێنج شەممە بەمەبەستی دیدار لەگەڵ بەرپرسانی فەڕەنسی ، لە "ئۆسلۆ"ی پایتەختی نەرویژ بەرەو پاریسی پایتەختی فەڕانسە کەوتەڕێ.\nئێران بەپێداگری لەسەر درێژەی کەمکردنی وادەکانی هاوپێوەند بە ڕێککەوتنی ئەتۆمی خۆی، ڕایگەیاندووە، ئەو هەوڵانە قەرەبوو دەکرێنەوە بێتوو هاوبەشەکانیان لە ڕێککەوتنی ئەتۆمی، هەنگاوگەلی پێویست هەڵبگرن بۆ جێ بەجێ کردنی وادەکانیان.\nیەک لە وادەی بەڵێندراوی ئوروپییەکان لەڕەوتی دانوستان لەگەڵ ئێران پاش چوونەدەری نایاسایی ئەمریکا لە ڕێککەوتنی ئەتۆمی کە هێشتا بەکردەیی نەکراوە، "ئینستێکس"ـە.\nچاوەدێری مافی مرۆڤ : ئەمریکا خێرا بایکۆتەکانی سەر ئێران ، کەم بکاتەوە\nلە تورکیا نزیکەی 16 هەزار کەس لە بەشە نێوخۆییەکاندا کەرەنتین کراون


نوێنه‌ری كۆنگرەی نیشتمانی عێراقی كه سه‌ردانی شاری نه‌جه‌فیان كردبوو، بێ ئه‌وەی چاویان به سه‌رۆكی چه‌كداران بكه‌وێت گه‌ڕانه‌وە - 2004-08-18\nی مانگی هه‌شـت ١٨, ٢٠٠٤\nنوێنه‌رانی كۆنگرەی نیشتمانی عێراق دەنگ بۆ پێكهێنانی ئه‌نجومه‌نێكی نوێ دەدەن كه چاودێری حكومه‌تی كاتی بكات. ژمارەیه‌ك له‌و نوێنه‌رانه بۆ شاری پیرۆزی نه‌جه‌ف چوون و هه‌وڵیان دا كۆتایی به‌و سه‌رهه‌ڵدانه‌ی ئه‌وێ بینن، به‌ڵام ئه‌و كۆمه‌ڵه كه‌سه بێ ئه‌وەی چاویان به سه‌رۆكی چه‌كداران بكه‌وێت گه‌ڕانه‌وە.\nئه‌و كۆبوونه‌وەیه‌ی كۆنگرەی نیشتمانی هه‌ر له سه‌رەتاوە بێ سه‌روبه‌ر بوو. پاش چوونی ئه‌و شاندەیه بۆ نه‌جه‌ف دەنگدانه‌كه بۆ ڕۆژێك دواخرا و كێشه‌ی نه‌جه‌فیش به‌هۆی كاروباری كۆنگرەكه‌وە تا ڕادەیه‌ك فه‌رامۆش كرا.\nسه‌ركردەكانی ئه‌و گروپه به یاوەرەكانیان گوت ئه‌وان له ڕاستیدا له‌گه‌ڵ مه‌لای رادیكاڵه‌كان موقته‌دا ئه‌لسه‌در كۆنه‌بوونه‌ته‌وە، به‌ڵام هه‌وڵیان دا ڕووكه‌شێكی پۆزتڤانه به چوونه‌كه‌یان بخه‌نه ڕوو و گوتیان په‌یامی كۆنگرەكه‌مان گه‌یاند.\nله پاشدا، پرۆسه‌ی ئاڵۆزی دەنگدان دەستی پێكرد.\nڕێكخه‌رای كۆنگرەكه ناوی به‌ربژارەكان بۆ كۆنگرەی نیشتمانی خوێندەوە. یه‌ك به یه‌ك له جێگه‌ی دانیشتنی خۆیان به‌رز بوونه‌وەو و به‌رەو پێشی هۆڵه‌كه چوون هه‌تاوەكو 81 كه‌س له‌سه‌ر شانۆی هۆڵه‌كه وەستا بوون. ئه‌وانی تریش به به‌ڵێ یا نه‌خێر ناوەكانی تریان له‌سه‌ر لیستی ناوەكان هه‌ڵدەبژارد و به‌م شێوەیه پرۆسه‌كه به‌ردەوام بوو.\nجێی باسه، له‌م كۆنگرەیه‌دا نزیكه‌ی 1000 كه‌س به‌شداری دەكات.


لە سلێمانی یەکەمین کارگەی دروستکردنی (دەمامک - ماسک) دامەزرا\nساڵح بێچار لە نوسینێکیدا ئاماژەی بەوەکردووە" لە دوای سەرهەڵدان و بڵاوبوونەوەی ڤایرۆسی کۆرۆنا لە هەرێمی کوردستان، ئەوەی تێبینی دەکرێت، حکومەت جگە لە دەرکردنی هەنێک بڕیار و ڕێنمایی، زۆر خەمسارد و کەمتەرخەمە بۆ ڕووبەڕووبوونەوە و بە هاناوەچوونی خەڵک و کەرتی تەندروستی، لە ئاست ئەم پەتا کوشندەیەدا، بەتایبەت لە سلێمانی و دەوروبەری".\nوتیشی" ئاشکرایە ئەوە کۆمەڵێک خەڵکی بەخشندەی سلێمانی بوون کە لە (غیاب) ی حکومەتێکی نیشتمانیی‌دا توانییان لە ماوەی دوو هەفتەدا (نەخۆشخانەی ئاسا بۆ چاودێری ورد و پارێزبەندی پزیشکی) تەواو بکەن".\nڕاشیگەیاند" ئەوە (كۆمپانیای پایۆنێر بۆ دروستكردنی ده‌رمان له سلێمانی) بوو کە مژدەی دا بە خەڵكی هەرێمی کوردستان و تەواوی عێراق کە لە هەوڵی دروستکردنی دەرمانێکدان، وەک بەشێک لە چارەسەری پەتای کۆرۆنا ڤایرۆس کە ئومێد وایە لە چەند ڕۆژێكی كەمی داھاتوودا، دەستبكرێت بە بەرھەمھێنانی و دەتوانرێت لە مانگی داھاتوودا، بەبێ بەرامبەر بگاتە دەست نەخۆش".\nدەشڵێت" هاوکات کارگەیەکی تایبەت به دروستکردنی دەمامک بۆ خۆپارێزی دژ بە ڤایرۆسی کۆرۆنای نوێ، سەر بە کەرتی تایبەت، لە شارۆچکەی سەیدسادق، سەر بە پارێزگای سلێمانی دەستی بە کارەکانی کردووە، کارگەکە لە توانایدایە ڕۆژانە زیاتر لە هەزار دەمامک دروست بکات".\nئه‌م بابه‌ته 666 جار خوێنراوه‌ته‌وه


ئەکادیمیا، دڵخۆشی، کلتور ورۆشنگەری ... زانکۆی گەشەپێدانی مرۆیی کەرنەڤاڵی بەهاری گۆیژەی پێشکەش کرد\n2017-04-23 (الاحد) [ کلیة اللغات ]\nئەمرۆ یەکشەممە ۲۳ی نیسانی ۲٠۱۷ زانکۆی گەشەپێدانی مرۆیی لە کەمپی سەرەکی زانکۆ کەرنەڤاڵێکی رەنگاورەنگی بەهاری پێشکەش کرد کە جگەلە لەوە سەدان هاوڵاتی و کەسوکاری خوێندکاران و مامۆستایانی زانکۆ بەشداربوون، لە لایەن زۆرێک لە کەناڵەکانی راگەیاندنەوە روماڵ کرا.\nسەرەتای کەرنەڤاڵەکە بە مەراسیمێکی کردنەوە دەستی بە کارەکانی کرد، کە تیایدا پرۆفیسۆری یاریدەدەر دکتۆر رەئوف کەریم سەرۆکی لیژنەی باڵای کەرنەڤاڵ وتاری بەخێرهاتن و پرۆفیسۆر دکتۆر مەریوان ئەحمەد سەرۆکی زانکۆ وتاری زانکۆی گەشەپێدانی مرۆییان پێشکەشکرد، دواتریش چەند برگەیەکی ناوازەی رەنگاورەنگی رۆشنبیری و فەرهەنگی دڵخۆشییان خستە ناو ئامادەبووانەوە.\nلە کەرنەڤاڵەکەدا کە نوێنەرانی داموەدەزگا حکومییەکان و ژمارەیەکی بەرچاو لە کەسوکاری خوێندکارانی زانکۆ بەشداربوون، زانکۆ دروشمی (ماڵی خوێندکاران)ی تۆخترکردەوە و هەمو پێکەوە ئاوێزانی خۆشی و شادی بوون.\nپاش مەراسیمی کردنەوەی کەرنەڤاڵ و دوای پێشکەشکردنی چەند چالاکییەکی کەموێنەی هەڵپەڕکێ فۆکلۆری هەورامان، گەرمیان، سلێمانی و رۆژئاوای کوردستان ، هۆڵی نمایشی بابەتە کەلەپورییەکان کە بە دەستوپەنجەی خوێندکارانی زانکۆی گەشەپێدان نەخشێنرابوون کرایەوە و بەشداربووانی کەرنەڤاڵ پێشانگاکانیان بەسەرکردەوە.\nهاوکات نمایشی بەردەوامی فرۆکەوانی و پارگلایداتۆر و باڵۆن ئاسمانی زانکۆیان رازاندبوویەوە و ئەسپسوارانی هونەرمەندیش کەشی کەرنەڤاڵەکەیان رەنگینتر کردبوو.\nلە لایکیتریشەوە گەرەکی ئینگلیزی و دەواری عەرەبی و ماڵی کوردی بووبونە جێگای سەرنجی ئامادەبووان و خوێندکاران و مامۆستایانی هونەرمەندی زانکۆی گەشەپێدانی مرۆیی بە جلوبەرگی نەتەوە جیاوازەکانەوە پێشوازیی گەرمیان لە میوانانی کەرنەڤاڵ دەکرد، هەروەک چەندین پێشانگای جیاوازی کتێب، کاری دەست، گوڵفرۆشی و تابلۆی هونەری، رازاوەیی زیاتریان بە کەرنەڤاڵی زانکۆ بەخشی.\nپاش نیوەرۆی کەرنەڤاڵی زانکۆی گەشەپێدانی مرۆیی ئامادەبووانی کەنەڤاڵ بوونە بینەری چەندین شانۆ و کورتەفیلمێکی بەهێزی بەرهەمی خوێندکاران و ستافی زانکۆ و پرۆگرامێکی تایبەتیش بە ناوی UHD's Got Talent بەهرە و لێهاتووی و توانا ئەدەبی و هونەرییەکانی خوێندکارانی زانکۆ هەلسەنگێنران و سەرۆکی لیژنەی هەڵسەنگێنەران هونەرمەندی گەورەی سلێمانی م. ئەنوەر قەرەداغی هاندانی لە خوێندکاراندا چاند و دەستخۆشی لە زانکۆی گەشەپێدانی مرۆیی کرد بۆ رەخساندنی دەرفەتی پێشەنگبوونی خوێندکاران و هاوتەریبوونی زانست و هونەر و ئەدەب.\nکەرنەڤاڵی بەهاری گۆیژەی زانکۆی گەشەپێدانی مرۆیی بوویە وێستگەی ئارامی رۆح و دەروون و دڵخۆشی خوێندکاران و ستاف و کارمەندانی ماندوونەناسی زانکۆ و هەموو پێکەوە خێزانی دڵخۆشی زانکۆیان بونیادنا.


پێشبڕکێی ئۆتۆمبێلەکانی هەولێر لە زیانی گیانییەوە بۆ زیانی کۆمەڵایەتی – SNN\nHome›کوردستان›پێشبڕکێی ئۆتۆمبێلەکانی هەولێر لە زیانی گیانییەوە بۆ زیانی کۆمەڵایەتی\nرۆژانە لە نێوان خۆرئاوابوون تا بەرەبەیانی ئەو پێشبڕکێ یاخود سەركێشی (سیباق)ی ئۆتۆمبێل دەكرێت، بۆیە كۆتایی زۆربەی پێشبڕكێكان كێشەی كۆمەڵایەتی و شەر و ئاژاوە و پێكداكێشانی ئۆتۆمبێلەكان كۆتایی پێهاتووە، وتەبێژی هاتوچۆی هەولێریش دەڵێت هەڵمەتەكانمان لەگەڵ ئاسایش و پۆلیس بەردەوامن بۆ دەستگیركردنی ئەو كەسانەی سەركێشی یان لە گۆڕەپانەکاندا كۆدەبنەوە سەركێشی بە ئۆتۆمبێلەکانیان ئەنجامدەدەن.\nحەسب حوسێن یەكێك لەو كەسانەی حەزو ئارەزووی پێشبركێ و سەركێشە بە ئۆتۆمبێلە بە SNNی وت :”ئەو جۆرە پێشبركێیانە لە زۆرینەی وڵاتان دەکرێت و حەز و ئارەزوێكی تایبەتە، ئەو كەسانەی ئەو یارەیە دەكەن هەست بە خۆشی دەكەن و ئەگەر كەسێك یەك جار ئەو کارە بكات ناتوانێت وازی لێبهێنێـت، زۆر جاریش بەهۆی ئەو یارییەوە زیانی زۆرمان بەردەكەوێـت، وەكو پێکدادانی ئۆتۆمبێل و تێكچوونی بزوێنەر و كێشەی میكانیكی”.\nلای خۆشیەوە فازل حاجی وتەبێژی پۆلیسی هاتووچۆی هەولێر دەڵێت: راستە ئەو دیارەیەدەیە لە هەولێر بەدەی دەكرێت، هەڵمەتەكانی ئێمەش بۆ دەستگیكردنی ئەو جۆرە شوفێرانە دەستی پێکردووە هەڵمەتەكەش بەشداری پۆلیس و ئاسایشەو شەوانە لە نێو شاری هەولێر دەسوڕێنەوە، لە راستیدا ئاماریكَی ورد لەبەردەستدانییە چەند كەس دەستگیرکراون، ئۆتۆمبێلەکانیشیان دەستی بەسەردا گیراوە.\nوتیشی : ” دەستگیركردنی ئەو جۆرە كەسانە زۆر ئەستەمە جونكە چەند کەسێکیان لە پێشەوەیە، هەروەها پێش گەیشتن بە شوێنی نمایشەكە زووتر یەکتری ئاگادار دەکەنەوە، بۆیە ئەستەمە دەستگیركردنیان”\n“ئەوانەی بە بۆردومانەکانی تورکیا گیانلەدەستدەدەن لە هەولێر و دهۆک بە شەهید هەژمار ...


بەوێنەو ڤیدیۆ..بە ئاڵای تایبەتی هەرێمەكەیانەوە، دانیشتوانی بەسڕە خۆپیشاندانیان دەست پێكرد – تۆڕی میدیایی خەڵک\nبەوێنەو ڤیدیۆ..بە ئاڵای تایبەتی هەرێمەكەیانەوە، دانیشتوانی بەسڕە خۆپیشاندانیان دەست پێكرد\n2019/04/13 - 12:28 PM\nدانیشتوانی بەسرە بۆ پێكهێنانی هەرێمێكی سەربەخۆی هاوشێوەی هەرێمی كوردستان دەستیان بە خۆپیشاندان و ڕێپێوان كرد.\nئاژانسی (RT) بڵاویكردەوە، سەدان هاووڵاتی پارێزگەی بەسڕە، بەمەبەستی پارێزگاری و پشتگیری لە خواستەكەیان بۆ پێكهێنانی هەرێمێكی سەربەخۆ بۆ پارێزگەكەیان لە چەند شار و شارۆچكەیەكی سەر بە پارێزگەكە دەستیان بە خۆپیشاندان و ڕێپێوان كرد.\nبەپێی زانیارییەكان، دانیشتوانی بەسڕە لە ناوچەكانی خۆیان ئاڵای تایبەت بە هەرێمەكەی خۆیان هەڵدا.\nماوەیەكە پێكهێنانی هەرێمی بەسڕە لە باشووری عیراق خواستێكی دانیشتوانی ناوچەكەیە و ئەنجومەنی پارێزگاكەش داوای كردووە ئەم بابەتە كاری لەسەر بكرێت.\n“حكومەتی هەرێم هێزەكانی 70 و 80ی پێشمەرگە ناهێڵێت”\nگۆڤارێكی ئەمریكایی: واشنتۆن باجی هەڵەی داگیركردنی عیراق دەدات


عێراق رۆژانە بە بەهای حەوت ملیۆن دۆلار گاز بەفیڕۆ دەدات کە دەتوانرێت کارەبای سێ ملیۆن ماڵی پێدابینبکرێت\nبانکی جیهانیی لەراپۆرتێکیدا رایگەیاند، ماوەی چوار ساڵی لەسەر یەکە عێراق لەپلەی دووەمی ئەو وڵاتانە دێت، زۆرترین گازی سرووشتی دەسووتێنن. چوار یەکەمەکە بریتین لەروسیا، عێراق، ئەمریکاو ئێران. بەتەنیا ئەو چوار وڵاتە 45٪ی کۆی گازی سووتێنراو لەجیهان پێکدەهێنن، ئەو چوار وڵاتە ساڵانە 150 ملیار مەتر سێجا گاز دەسووتێنن.\nراپۆرتەکە وردەکاریی زیاتری داوەو روونیکردووەتەوە، لەساڵی 2016دا عێراق زیاتر لە 17.5 ملیار مەتر سێجا و لەساڵی 2019، 18 ملیار مەتر سێجا گازی سووتاندوە.\nئەو کەمتەرخەمییەی لەسێکتەری گازی سرووشتیی عێراقدا هەیە، جگە لەو زیانە داراییە، بەردەوام عێراقی چاو لەڕێی ئێران کردوە، ئێرانیش هەمیشە عێراقی وەک سەرچاوەی دابینکردنی دۆلار بینیوە، یەکێک لەرێگەکانی دابینکردنی دۆلاریش بۆ ئێران، هەناردەکردنی گازو کارەبایە بۆ عێراق.\nبەپێی ئامارەکانی ئاژانسی نێودەوڵەتیی وزە، عێراق رۆژانە 18.5 تاوەکو 19 هەزار مێگاوات کارەبا بەرهەمدەهێنێت، بەڵام خواست بۆ کارەبا 28 هەزار مێگاواتە، هاوکات 85٪ی وێستگەکانی بەرهەمهێنانی کارەبا پشت بە گاز دەبەستن.\nبەپێی زانیارییەکانی وەزارەتی کارەبای عێراق، ئەو وڵاتە 40 ملیۆن پێ سێجا گاز بۆ کارپێکردنی وێستگەکانی کارەباو راستەوخۆش 1200 مێگاوات کارەبا لەئێرانەوە هاوردە دەکات. لەکاتێکدا بەپێی راپۆرتێکی پەیمانگەی واشنتۆن بۆ سیاسەتی خۆرهەڵاتی ناوەڕاست، عێراق دە هێندەی ئەو گازەی هاوردەی دەکات، دەیسووتێنێت.\nسووتانی گازەکەی عێراق ئاژانسی نێودەوڵەتیی وزەی نیگەرانکردووە. ئەو ئاژانسە رایگەیاندووە، ئەو بڕە گازەی عێراق رۆژانە دەیسووتێنێت کارەبای سێ ملیۆن ماڵی پێ دابیندەکرێت.\nکۆمپانیای شیڵی هۆڵەندی، دووەم گەورەترین کۆمپانیای کەرتی تایبەتە لە بواری وزە لەجیهاندا، لە ساڵی 1907ەوە دامەزراوەو لە 90 وڵاتدا لە رێگەی 93 هەزار کارمەندەوە سەرمایەگوزاریی دەکات. لەساڵی 2011ەوە دەیەوێت سەرمایەگوزاریی لەم کەرتەدا بکات لە عێراقدا، باس لەوە دەکات عێراق ساڵانە 700 ملیۆن مەتر سێجا گاز دەسووتێنێت و دەبێتە هۆی فرێدانی 400 ملیۆن تۆن لە گازی کاربۆن.\nشێڵ کۆمەڵێک زانیاریی دیکە دەدات و دەڵێت: بەو گازەی کە لەخۆڕا دەسووتێت، دەتوانرێت رۆژانە 560 ملیۆن مەتر سێجا گازی وشک بەرهەمبهێنرێت، یان 4 هەزار مێگاوات کارەبای لێ بەرهەمبهێنرێت، یاخود 4 هەزار تۆن گازی شلی لێ دروستبکرێت، کە دەتوانرێت 320 هەزار بوتڵی گازی پێ پڕبکرێت.\nبەرپرسانی وەزارەتی نەوتی عێراق دەڵێن ئەم سووتانی گازە بەبێ هۆکار نییە. هۆکاری سەرەکی ئەوەیە کەرتی گاز بابەتێکی ئاڵۆزەو پێویستی بە تەکنەلۆجیای نوێیە، ئەوەش تێچوویەکی زۆری دەوێت.\nگازی سرووشتی لە عێراق دوو جۆرە؛ یەکەمیان ئەو گازانەیە کە لەگەڵ هاتنەدەرەوەی نەوت دێنە دەرەوەو بە هاوتای نەوت ناسراون. ئەم جۆرەیان بەشی سەرەکی سامانی گاز پێکدەهێنێت. دووەمیشیان گازی سرووشتیی سەربەخۆیە، وەک ئەو گازەی لەکێڵگەکانی عوکاز لەپارێزگای ئەنبارو هەروەها لەکێڵگەی سەیبە لەبەسڕەو کێڵگەی مەنسوورییەش لەدیالە هەن.\nهۆکارێکی دیکە لە سووتانی گازەکە دەگەڕێتەوە بۆ زیادبوونی بڕی بەرهەمهێنانی نەوت، چونکە پەیوەندییەکەیان راستەوانەیە، تاوەکو نەوت زیاتر بەرهەمبهێنرێت، ئەو گازەشی لەگەڵیدایە زیاتر دەسووتێت، هۆکارێکی دیکەش دەگەڕێتەوە بۆ تێکشکانی دامەزراوەکانی بەرهەمهێنانی گاز بەهۆی ئەو شەڕو ئاڵۆزییانەی لەماوەی 40 ساڵی رابردوودا روویانداوە، بەتایبەت بۆ ئەو دامەزراوانەی لەساڵانی حەفتاکاندا بۆ بەرهەمهێنانی گاز دامەزرابوون.


سه‌ره‌کی, ٣١ ی مانگی حه‌وت ٢٠١٧\nدووشه‌ممه ٣١ ی مانگی حه‌وت ٢٠١٧\nی مانگی حه‌وت ٣١, ٢٠١٧\nدکتۆر رێبوار فه‌تاح: شیانی نییه ئه‌مانه ده‌نگی کورد به جیهانی ده‌ره‌وه بگه‌ینن\nله‌م دواییانه‌دا سه‌باره‌ت به پرسی رفراندۆم چه‌ند شاندێک له هه‌رێمی کوردستانه‌وه سه‌ردانی ئه‌وروپا و ئه‌مه‌ریکایان کرد. ئاخۆ ئه‌م سه‌ردانانه تا چه‌ند گرنگ و شیانی کاریگه‌ریان هه‌یه چ له‌سه‌ر ئاستێکی جیهانیدا، یاسا دانه‌رانی ئه‌و وڵاتانه‌ی که ئه‌و دانیشتنانه‌ی تێدا به‌رێوه ده‌چن وه یاخود له‌سه‌ر تاکی کورد؟\nدکتۆر سەردار عەزیز: لۆبیکردنی کورد لە واشنتن درەنگە\nدەنگو باسی ریفراندۆم و وتوێژ وپێشڤەچوون و پێشهاتەکان خوێندنەوەی جیاواز لە خۆی دەگرێت، دکتۆر سەردار عەزیز یەکێکە لە شارەزاکانی سیاسەتی ئەمریکا، ئەو لای وایە ئێستا ئەمریکا خەریکی کردنەوەی بەرەیەکی دییە لە عێراق\nمێزگرد: بەرەکانی ئا و نا لە ڕیفراندۆمی هەرێمی کوردستاندا\nبەرەی (ئا) و بەرەی (نا) لەم ڕیفراندۆمەدا، لەگەڵ ئەوەشدا کە هەردوکیان لە یەک ژینگەی سیاسیدا دەژین، بەڵام جیاوازییەکانیان ئێجگار قوڵن.\nلەشکری تورکیا دەڵێت ئەو سەربازانەی دەسـتگیرکردووە کە سووکایەتیان بە 4 گەنجی سوری کرد\nپاش بڵاوبوونەوەی ڤیدیۆی لێدانی 4 گەنجی سوری بە دەسـتی سەربازانی تورکی لەسەر سنوور، لەشکری تورکیا ڕایگەیاند ئەو سەربازانەی دەسـتگیرکردووە\nهەرێم بە ڕێکەوتنەکەى ئێران و عێراق لەسەر نەوتى کەرکوک ڕازى نیـیە\nوەزارەتى نەوتى ئێران و عێراق لەسەر دروستکردنى لیژنەیەک بۆ هەناردەکردنى نەوتى کەرکوک بۆ پاڵاوگەکانى ئێران رێککەوتون، لە کاتێکدا نەوتى کەرکوک لەژێر کۆنترۆڵى کورددایە و بێ ئاگادارى هەرێم ئەو رێکەوتنە ئەنجامدراوە\nئوسترالیا لە پاش پـوچەڵکردنەوەی هەوڵێـکی تێرۆرستی ڕێوشوێنی توند دەگرێتەبەر\nکاربەدەسـتانی ئوسترالیا دەڵێن پاش پوچەڵکردنەوەی هەوڵێـکی تێرۆرستی لە وڵاتەکەیان، بڕیاریان داوە ڕێوشوێنی توند لە فڕۆکەخانەکانیان بگرنەبەر\nپـۆلیسی ئەڵمانیا: ئەوەی هێرشی کردە سەر یانەی شەوانەکە کوردی عێراق بوو\nپـۆلیسی ئەڵمانیا دەڵێت ئەو کەسەی بەرەبەیانی یەکشەممە بە چەک هێرشی کردە سەر یانەیەکی شەوانە لە شاری كۆنستانزی هه‌رێمی بادن- ڤویرتمبێرگ کوردێـکی عێراق بوو\nسەرۆک ترامپ و سەرۆک وەزیری ژاپۆن باس لە هەڕەشەکانی کۆریای باکوور دەکەن\nسەرۆک وەزیری ژاپۆن شینزۆ ئابی و سەرۆکی ئەمەریکا دانۆڵد ترامپ باسیان لە هەڕەشەکانی کۆریای باکوور کرد و ڕێکەوتن لەسەر پێویستی کارکردن لەبارەی کۆریای باکوورەوە دوای ئەوەی باڵیۆزی ئەمەریکا لە نەتەوە یەکگرتووەکان نیکی هەیڵی وتی واشنتن پێی وایە کاتی قسەکردن تەواو بووە\nکۆمەڵێک خۆکووژی داعش هێرش دەکەنە سەر باڵیۆزخانەی عێراق لە کابوڵ\nبەرپرسانی ئەفغانی ڕایانگەیاند چوار خۆکووژ هێرشیان کردۆتە سەر باڵیۆزخانەی عێراق لە کابوڵی پایتەختی ئەفغانستان، بەڵام هیچ وردەکارییەکەی زیاتریان نەدا\nپوتن : ڕوسیا 755 کارمەندی دیبلۆماسی ئەمەریکی لە وڵاتەکەی دەردەکات\nسەرۆکی ڕوسیا ڤلادیمێر پوتن ڕایگەیاند ڕوسیا 755 کارمەندی دیبلۆماسی ئەمەریکی لە وڵاتەکەی دەردەکات و ڕەنگە بیر لە سزای زیاتر بکاتەوە بۆ سەر ئەمەریکا، ئەمەش وەکوو وەڵامدانەوەیەک بۆ ئەو سزا نوێیانەی ئەمەریکا سەپاندوویەتی بەسەر ڕوسیادا\nکۆریای باکوور: تاقیکردنەوەی موشەکەکە ئاگادارکەرەوەیەکی توندە بۆ ئەمەریکا دژ بە سزا نوێیەکان\nکۆریای باکوور ڕایگەیاند نوێترین تاقیکردنەوە موشەکییەکەی ئاگادارکەرەوەیەکی توندە بۆ ئەمەریکا دژ بە سزا نوێیەکانی ئەمەریکا بۆ سەر پیۆنگیانگ\nئەمەریکا کوژرانی چەند سەرکردەیەکی تری داعشی لە هێرشە ئاسمانییەکەی 11ی مانگدا پشتڕاستکردەوە\nبەرپرسانی سەربازی ئەمەریکا کوژرانی چوار سەرکردەی باڵای تری داعشیان پشتڕاستکردەوە لە هێرشە ئاسمانییەکەی یانزەی مانگی حەوتدا لە باکووری ڕۆژهەڵاتی ئەفغانستان کە بووە هۆی کوژرانی باڵاترین سەرکردەی گروپە تیرۆریستیەکە


ئه‌مريكا نيگه‌رانه له چالاكيه‌يل ئيرانى له‌ناو عراق - شـه‌فـه‌ق نيـوز\nئه‌مريكا نيگه‌رانه له چالاكيه‌يل ئيرانى له‌ناو عراق\nهــــه‌واڵ عــیراق ئه‌مريكا نيگه‌رانه چالاكيه‌يل ئيرانى عراق\nشه‌فه‌ق نيوز/ وه‌رپرسيگ گه‌ورا له وه‌زاره‌ت وه‌رگرى(پنتاگۆن)وت: ئاماژه‌يليگ هه‌ن ئه‌وه ده‌رخه‌ن ك ئيران له ئاينده‌ى په‌لاماره‌يلى ئه‌نجام بيه‌ێد له‌وه‌ختيگ ك گرژى روێ له به‌رزه‌وبوين كردگه له‌ناونى كۆمار ئسلامى و وڵاته‌يل يه‌كگرتگ.\nله‌ى باوه‌ته‌و، جون رود, سێيه‌مين گه‌ورا وه‌رپرسه‌يل له پنتاگۆن ئه‌را رووژنامه‌نويسه‌يل وت: هيمان ئه‌و ئاماژه‌يله ديارن و له‌وه‌ر هووكاره‌يليگ باس له‌ليان ناكه‌م وه‌تايبه‌ت له‌باره‌ى تواناى ئيران له هه‌ڕه‌شه‌يلى و مه‌ترسى وڵاته‌گه‌ێ له هه‌ر وه‌ختيه‌يليگ له ئه‌گه‌ره‌يل ئه‌نجامداين په‌لاماره‌يل ئيرانى، يه‌يش له‌وه‌ختيگ ك وه‌رپرسه‌يل باس له‌وه ئه‌كه‌ن ئى مه‌ترسيه‌يله په‌يوه‌سه وه چالاكيه‌يل ئيرانى له‌ناو عراق.\nجى باسه، دو وه‌رپرس تر ئه‌مريكييش ك نه‌تواسن ناويان ئاشكرا بدێ، وتن: وه‌گووره‌ى زانياريه‌يل هه‌واڵێگرى ئه‌وه ده‌ركه‌فتگه ك له‌ماوه‌ى مانگ گوزه‌يشت ئيران جموجويل داسه هيز و چه‌كه‌يلێ له ناوچه‌گه.\nبازاڕيگ وه ته‌واوى له به‌غدا لاوريا\nته‌قينه‌وه‌يگ له كه‌ركوك حسه‌ينيه‌يگ كرده ئامانج\nوه‌زير تازه‌ى وه‌رگرى ئه‌ڵمانيا ره‌سيه به‌غدا


جۆزێ مۆرینیۆی پۆرتوگالی پێچەوانی سەرەتایی وەرز ئەنجامەکانی تەواوی ڕووی لە خراپییەوە و 12 ڕۆژی داهاتوو بۆ ئەو ڕاهێنەرە بە یەکلایکەرەوە دانراوە.\nیانەی تۆتینهام سەرەتایی وەرز بە ئاستێکی بەرزەوە دەرکەوت و وەک ڕکابەری نازناوەکە باس دەکرا، بەڵام لە نیوەی وەرزدا یانەکە چەندین شکستی ڕووبەروو بۆتەوە، لە ئێستادا پاش ئەنجامدانی 24 یاری تەنیا خاوەنی 36 خاڵەوە لە پلەی نۆیەم دێت و ئومێدی گەیشتنیان بە چامپیۆنسلیگ لە ڕێگەی خولی نایابی ئینگلیزییەوە لەدەستداوە.\nلەم بارەیەوە ڕۆژنامەی تێلیگراف ئاماژە بەوە دەکات، بەرپرسانی یانە لەندەنییەکە بە سەرۆکایەتی دانێل لیفی 12ی ڕۆژی داهاتوویان بۆ هەڵسەنگاندنی کارەکانی مۆرینیۆ دیاریکردووە، تا ئەوەی ئەو ڕاهێنەر پۆرتوگالییە بەر بەو ئەنجامە خراپانەی یانەکەی بگرێت و هەنگاو بەرەو پێشەوە بنێن.\nلە ماوەی ئەو 12 ڕۆژەشدا تۆتێنهام ڕووبەڕووی فوڵفسبێرگ لە یۆرۆپالیگ و بێرنلی و فولهام و کریستاڵ پاڵاس لە پرێمەرلیگ دەبێتەوە.


حکومەتی هەرێم مووچەی ١٦ هەزار مووچەخۆر دەبڕێت – کوردی – RojNews.News\n03/11/2020 - 5:36:20 pm\nحکومەتی هەرێمی کوردستان بە پشتبەستن بە ڕاپۆرتی لیژنەی باڵای بایۆمەتری بڕیاریداوە مووچەی ١٦ هەزار و ٥٠٥ موچەخۆر ببڕێت، بەهۆی ئەوەی بە نایاسایی زیاتر لە موچەیەک وەردەگرن.\nبەپێی ڕاگەیەندراوێکی حکومەتی هەرێمی کوردستان، ئە‌مڕۆ لیژنە‌ی باڵای جێبەجێکردنی قۆناغی دووەمی بایۆمە‌تری بە‌سە‌رپە‌رشتیی قوباد تاڵە‌بانی جێگری سە‌رۆكی ئە‌نجومە‌نی وە‌زیران و ئامادە‌بوونی وە‌زیری دارایی و ئابووری، كۆبوونەتەوە.\nلە کۆبوونەوەکەدا، فەرمانگەی هەماهەنگی و بەدواداچوون و فەرمانگەی تەکنەلۆجیای زانیاریی، پشتبەست بەئامار و داتاکانی بایۆمەتری، ڕاپۆرتێکیان لەبارەی فرە‌مووچە‌یی پێشکەش کردووە، بە‌پێی ئە‌و ڕاپۆرتە ١٠٦ هەزار و ٨٣٩ كەس لە یە‌ك مووچە زیاتر وە‌ردە‌گرن کە زۆربەیان بەپێی یاسا ڕێکخراون.\nپاش بە‌دواداچوون بۆ دۆسیە‌ی ئە‌و مووچەخۆرانە، دە‌ركە‌وت ١٦ هەزار و ٥٠٥ کەس، لە‌یە‌ك مووچە زیاتر بە نایاسایی وەردەگرن، بۆیە لیژنە‌ی باڵا، لە چوارچیوەی یاسای چاکسازیدا، وە‌زارە‌تی دارایی و ئابووری ڕاسپارد بۆ ڕاگرتنی مووچە‌ی داهاتوویان لەگەڵ پاراستنی مافی ئەو کەسانە بۆ تانەدان لەم بڕیارە، ماوەی مانگێکیش دیاریکرا بۆ سەرلەنوی پێداچوونەوەی دۆسییەکانیان.\nلە تونێلی میراوا ٩ ئۆتۆمبێل بەیەکیاندا کێشا


"بەهرام رادان" ئەستێرەی سینەمای ئێران\nپەیامێکی تایبەتی بۆ خەڵکی هەرێمی کوردستان نارد.\n"بەهرام رادان" ئەستێرەی ناوداری سینەمای ئێران، ئەکتەر و دەرهێنەری فیلمی سینەمایی "پشیلە ڕەش"، بە بیانووی نمایشی ئەم بەرهەمە سینەماییە لە سینەمای شارەکانی سلێمانی، هەولێر و دهۆک، پەیامێکی تایبەتی ڤیدیۆیی بۆ خەڵکی هەرێمی کوردستان نارد.\nدەقی پەیامی ڤیدیۆیی "بەهرام رادان" ئەکتەر و دەرهێنەری فیلمی سینەمایی "پشیلە ڕەش" لە خوارەوەدا هاتووە:\n«سڵاو لە خەڵکی هەرێمی کوردستان.\nبە هیوای دیدارتان، هەر بژی کوردستان».\nپیشاندانی فیلمی سینەمایی "پشیلە ڕەش" بەرهەمی ساڵی ٢٠٢٠ بە بەرپرساریی "محەمەد تۆریوەریان" لە ڕۆژی ٣٠ی ئایار واتە گوڵانی ٢٠٢٢ لە سینەما "سالم" لە شاری سلێمانی دەستی پێکردووە و لە درێژەدا لە سینەمای "ئێمپایێر"ی فامیلی مۆڵ لە شاری هەولێر و هەروەها لە سینەمای "دهۆک مۆڵ" لە شاری دهۆک لە هەرێمی کوردستان دەچێتە سەر پەردەی سینەماکان.\nلە فیلمی "پشیلە ڕەش" لە دەرهێنانی "کەریم ئەمینی"، لە بەرهەمهێنانی "بەهرام رادان" ئەستێرەی بەناوبانگی سینەمای ئێران، کۆمەڵێک لە ئەکتەرە ناودارەکانی سینەمای ئێران، لەوانە: "بەهرام رادان"، "تەڕلان پەروانە"، "حوسێن پوورکەریمی"، "کیا ڕوکنی"، "بەهارە کیان ئەفشار"، "عەلیڕەزا ئوستادی"، "پەیام ئەحمەدی نیا"، "ئازادە سەدیری"، "بێهرووز قادری"، "ستایش ڕەجایی نیا"، "ئارەزوو نەبووەت"، "سومەیە بورجی" و هەروەها "ڕەزا یەزدانی"، "ئیحسان کەڕەمی"، "عەلی ئۆوجی"، "نیگار شیرازی" و گرووپی موزیکی "سوێن" تیایدا ڕۆڵیان بینیوە.\nفیلمی سینەمایی "پشیلە ڕەش" ناوەرۆکێکی کۆمەڵایەتی هەیە و ڕوانینێکی هەیە بە مەسەلەکانی ئەمڕۆی گەنجان، ئامادەبوونی ڕۆژ لەگەڵ ڕۆژیی ئەنتەڕنێت لە ناو کۆمەڵگای ڕەسەن و هەروەها جیاوازیی جیلەکان لە ناو کۆمەڵگای ئەمڕۆکەی ئێراندا.\nپەیامی "بەهرام رادان" لە لاپەڕەی ئینستاگڕامی خۆی:\nلینکی دانلۆدی پەیامی "بەهرام رادان":